
«Pentru  care  pricină  iţi  aduc 
aminte,  ca  să  aprinzi  darul  lui  Dum¬ 
nezeu,  care  este  intru  tine  prin  pu¬ 
nerea  mânilor».  //.  Timoteiu  1,  6. 

Reîntors  dela  sfinţire  acum  10  ani  nu  puteam  în- 
ţelege  deplin  aceste  vorbe,  acest  îndemn  al  apostolului 
Pavel.  «Să  aprinzi  darul  ce  ţi-s’a  dat  prin  punerea  mâ¬ 
nilor!»  Cum?  —  mă  întrebam  eu  —  adecă  mie  nu 
mi-s’a  dat  la  Sibiiu  un  dar  gata  şi  deplin?  Trebue  să-I 
mai  aprind  şi  eu,  trebue  să  mai  pun  şi  eu  ceva  în  el  ? 
Azi  înţeleg  deplin  acest  indemn. 

Zece  ani  de  păstorire  mi-au  arătat  şi  dovedit  că 
în  vorbele  apostolului  este  un  mare  adevăr,  este  un 
indemn,  este  o  poruncă  pe  care  trebue  să  o  asculte 
fiecare  păstor  de  suflete. 

Hotărât!  în  darul  ce-1  aducem  dela  sfinţire  trebue 
să  punem  şi  noi  ceva.  El  este  «aluatul  pus  în  măsura 
de  făină»  (Luca  13,  21)  —  dospitura,  frământătura  noi 
trebue  să  o  facem.  EI  este  scânteia  divină  —  focul  noi 
trebue  să-l  aprindem. 

Darul  este  sârma  curentului  sufletesc  ce  ne  leagă 
peste  veacuri  dearândul  cu  Mântuitorul  şi  apostolii  săi,;. 

Un  curent  îl  aduce  sârma  —  celalalt  noi  trebue  să-l 
încopciem  şi  să-l  punem  în  ea. 

Dela  sfinţire  aducem  aşadar  un  aluat  nou  care 
tiebue  să  ne  dospească,  să  ne  schimbe  toată  fiinţa. 
Aducem  un  foc  pe  care  trebue  să-l  aprindem  şi  care 
trebue  să  ne  aprindă  mereu.  Hirotonia  ne  dă  o  legă¬ 
tură  pe  care  trebue  să  o  simţim  că  pune  în  noi,  în 
sufletul  nostru,  în  fiinţa  noastră  un  ceva  deosebit,  un 
ceva  din  focul  aruncat  de  divinul  Isus  pe  pământ  (Luca 
12,  49). 

Această  legătură  —  conştiinţa  ei,  meditarea  ei  şi 
simţirea  ei  zilnică  —  trebue  să  ne  pătrundă,  să  ne  în- 
fioare,  să  ne  schimbe  toată  fiinţa  noastră  internă  şi 
externă.  In  sufletul  nostru,  în  inima  noastră,  în  ochii, 
în  privirile,  în  vorbele,  purtările  şi  mişcările  noastre 
trebue  să  avem  un  ceva  ce  n’au  toţi  muritorii :  un  fior, 
o  mărire,  o  înălţare  şi  o  înălţime  sufletească,  morală. 

Acesta  socot  eu  că  e  darul  aprins  de  care  vorbeşte 
apostolul  Pavel  şi  numai  un  astfel  de, .dar  aprins  poate 
pescui  şi  câştigă  suflete  pentru  împărăţia  lui  Dumnezeu. 

Acest  dar  aprins  este  ceeace  face  din  preoţie  mai 
mult  decât  o  carieră  şi  din  preot  mai  mult  decât  un 
funcţionar.  Acest  dar  aprins  îl  sue  pe  preot  sus  pe 
amvon  şi  de  pe  amvon  îl  pogoară  cu  lumină,  milă  şi 
ajutor  jos  între  ceia  ce  şed  în  umbră  şi  întunerec,  în 
mizerie  morală  şi  materială. 

Acest  dar  aprins  nu-1  lasă  pe  preot  să  se  «moder¬ 
nizeze»,  să  se  «acomodeze»  «modei»  şi  tuturor  scăde¬ 
rilor  şi  deprinderilor  rele,  ci  îl  ţine  sus  la  înălţime  mo¬ 
rală  deasupra  patimilor  şi  păcatelor  vremii.  . 

Acest  dar  aprins  pune  în  sufletul  preotului  ceva 
din  ostenelele,  din  însufleţirea,  din  dragostea  şi  râvna 
apostolilor  de  a  se  face  tuturora  toate  ca  pe  toţi  să-i 
câştige  pentru  evanghelie.  Acest  dar  se  face  şi  acest 
dar  îl  face  pe  preot  «tată»  ce-şi  îndeamnă  şi  povătueşte 
fii  (1  Tesal.  2,  11)  şi  «mamă»  ce-i  mângâie  (1  Tesal  2, 
7)  şi  e  gata  a-şi  «da  şi  sufletul»  pentru  «grija»  şi  «clă¬ 
direa»  lor. 

Darul  este  focul  sfânt  ce  s’a  pogorât  peste  apo¬ 
stoli  şi  se  pogoară  mereu  peste  urmaşii  lor. 

Cine  l’a  primit,  cine  l’a  înţeles,  cine  l’a  simţit  ca 
pe  «focul  ce  arde  în  oasele  iui»  (Ieremia)  şi  în  sufletul 
lui,  niciodată  nu-1  mai  poate  pierde  şi  nimenea  nu  il 
mai  poate  luă. 

11  avem  oare  toţi  şi  îl  avem  totdeauna  acest  dar 
aprins?  Eu  socot  că  nu.  Nu-1  avem  decâteori  consi¬ 
derăm  preoţia  ca  o  simplă  carieră  ce  se  poate  lăsă  şi 
schimbă  oricând,  oricum  şi  cu  oricare  alta  —  aşa  precum 
au  făcut  unii  părăsindu-o  ca  să  poată  dobândi...  cu¬ 
coane  iar  alţii  trecând  dela  altar  drept  la  . .  poliţie  ca 
şi  când  «sabia  Duhului  sfânt»,  «coiful  mântuirii»  şi  ce¬ 
lelalte  arme  ale  preotului  ar  aveâ  oareşcareva  legătură 
cu  sabia  şi  revolverul  dela  poliţie. 

Nu  l  avem  apoi  de  câteori  credem  că  cu  «fie  nu¬ 
mele  Domnului  binecuvântat»  ne-am  încheiat  orice  che¬ 
mare  şi  activitate  pastorală  pe  o  săptămână  de  zile. 

Nu-I  avem  apoi  de  câteori  mai  credem  şi  azi  în 
norma  şi  vorba  uşoară  ce  o  spune  poporul  că  «popa-i 
popă  numai  până  îi  îmbrăcat  în  hainele  din  biserică» 
...  ca  şi  când  darul  ar  sta  ascuns  în  hainele  de  acolo 
şi  nu  în  inima  noastră,  în  purtările  şi  ostenelele  noastre 
pastorale  şi  iarăşi  nu-1  putem  aveâ  nici  atunci  când  con¬ 
siderăm  darul  de  o  unealtă,  de  un  mijloc  de  făcut  bani 
cu  el  din  exploatarea  năcazurilor  sufleteşti  ale  păstori¬ 
ţilor  noştri. 

«Nu  fi  nebăgător  de  seamă  de  darul,  care  s’au  dat 
ţie  cu  punerea  mânilor  preoţiei»  zice  apostolul  Pavel 
(I  Timoteiu  4,  14)  —  şi  tocmai  această  nepăsare  o  avem 
mulţi  de  multeori.  O  avem  de  câteori  facem  slujbele 
aşâ  de  mântuială  cu  răceala  funcţionarului  dela  birou. 
O  avem  de  câteori  gura  noastră  nici  luminează,  nici 
încălzeşte,  ci  numai  ceteşte  înainte  slujbele  din  Litur- 
gier  şi  Molitvelnic. 

«Tu  dară  fiul  meu  întăreşte-te  în  darul  cel  întru 
Hristos  Isus»  scrie  apostolul  Pavel  lui  Timoteiu  (II  Timot. 

2,  1)...  şi  eu  sotot  că  tocmai  această  «întărire»  o  căutăm 
noi  prea  puţin.  Avem  mulţi,  foarte  mulţi  harnici  preoţi 
specialişti  şi  specializaţi  în  toate  ramurile  ocupaţiunilor 
afară  de  una:  cea  duhovnicească.  Avem  politiciani  isteţi, 
adecă  trăgători  de  sfori  politice  şi  trecători  din  un  partid 
politic  în  altul,  avem  întemeietori  şi  organizatori  de 
bănci,  magazine  şi  tot  soiul  de  Întreprinderi.  Acum  cu 
vrermle  schimbate  avem  şi  furnisori,  samsari  şi  negu¬ 
stori  destui  —  avern  însă  prea  puţini  de  aceia  cari  s’au 
lăsat  cu  partea  Măriei,  cu  «întărirea»  darului,  cu  munca, 
osteneala  şi  specializarea  în  ogorul  duhovnicesc,  pa¬ 
storal. 

Ştiu  că  din  sute  de  părţi  vor  reflectă  şi  obiecţionâ 
unii,  că  vina  o  poartă  mizera  salarizare.  Au  toată  drep¬ 
tatea:  greul  vieţii  ne  înfrânge,  ne  apleacă  spre  pământ, 
ne  pleacă  de  multeori  şi  pe  căi  neiertate  şi  ne  răpeşte 
vremea  şi  răgazul  necesar  a  ne  putea  ocupă  cum  ar 
trebui  în  partea  chemărilor  noastre  pastorale.  —  Dar 
trecând  peste  adevărul,  că  nu  bogăţia  aprinde  darul, 
nici  mizeria  nu-1  poate  stânge,  mă  întreb :  unde  ne  sunt 
ceia  mai  bine  situaţi  şi  mai  feriţi  şi  uşuraţi  de  grijile 
materiale?  De  ce  aleg  pe  Marta,  valurile  politice,  finan¬ 
ciare,  bancare  şi  nu  cealaltă  parte  a  chemărilor  noastre  ? 

Dar  eu  cred,  că  şi  pe  noi  ceialalţi  mai  «subţiri» 
numai  «întărirea»  darului,  partea  Măriei,  ne  poate  salvă 
şi  ajută. 

Eu  cred,  şi  în  decursul  de  10  ani  de  păstorire  am 
observat  şi  constatat,  că  de  câteori  am  încălzit  un  ideal 
pastoral,  am  muncit  şi  luptat  pentru  el,  Domnul  a  fost 
înapoia  mea  cu  grija  materială.  De  multeori  am  rămas 
surprins  şi  uimit  din  ce  parte  neaşteptată  îmi  vine  ajutor 
material  în  semnul  şi  arătarea  adevărului  evanghelic: 
«căutaţi  mai  întâi  împărăţia  lui  Dumnezeu  —  şi  vestirea 
ei  —  şi  toate  celelalte  se  vor  adaoge  vouă»  căci  «ştie 
Domnul  ce  vă  trebueşte».  Şi  iarăş  de  câteori  am  părăsit 
datoriile  pastorale  şi  am  plecat  după  alte  «învârtiri»  şi 
ocupaţiuni  mai  «rentabile»  nici  o  altă  ispravă  n’am  putut 
face  decât  datorii  materiale. 


-  313 


«Să  nu  luaţi  voi  darul  lui  Dumnezeu  înzadar»  zice 
apostolul  Pavel  (II  Corint.  6,  1)  şi  darul  ce  nu  se  aprinde 
şi  nu  aprinde,  nu  luminează  şi  nu  încălzeşte  mereu,  nu 
-poate  fi  decât  un  dar  dat  şi  luat  «înzadar».  Despre 
acest  fel  de  dar  zice  Scriptura  că  este:  «Trimbiţa  ce 
şi-a  pierdut  glasul»  (I  Corint.  14,  8),  «sabea  ce  şi-a  pierdut 
puterea»  (Luca  14,  34)  şi  «lumina  ce  s’a  făcut  întunerec» 
(Luca  11,  35). 

Canoanele  spun,  că  darul  nu  se  mai  poate  luă 
sau  pierde.  Ca  să  poţi  luă  deîa  cineva  ceva,  trebuie 
să  aibă  ceva.  Cine  n’are  nimic,  n’are  ce  pierde.  Dela 
cine  n’a  simtit  darul  şi  nu  l  a  aprins,  nici  canonul  n’are 
ce  luă  sau  lăsă. 

* 


Trăim  vremuri  schimbate  şi  pline  de  primejdii  pentru 
biserica,  credinţa  şi  turma  noastră.  In  toate  părţile  se 
sting  candelele  idealurilor,  virtuţilor  şi  purtărilor  morale. 
Datoriile  şi  răspunderile  noastre  de  a  Ie  aprinde  şi  a 
le  ţinea  aprinse  cu  focul  darului  nostru  sunt  mai  mari 
şi  mai  grele  ca  oricând. 

Să  nu  le  uităm  şi  să  nu  uităm  niciodată,  că  sfâr¬ 
şitul  vieţii  noastre  preoţeşti  trebuie  să  se  încheie  cu 
cuvintele  apostolului  Pavel:  «darul  lui  Dumnezeu  n’a 
fost  în  mine  înzadar».  pr  j 


Episcopia  Vadului,  Feleacului  şi  Clujului. 

Se  aprind  din  nou  luminile  vechilor  altare  dela  Vad, 
Feleac,  Geoagiu...  stinse  de  mult  de  vântul  aspru  al 
vremurilor  de  urgie.  Flacăra  lor,  unită  acum  deasupra 
noului  altar  al  episcopiei  româneşti  în  Cluj,  va  lumină 
până  în  spre  îndepărtatele  hotare  de  miază-noapte  ale 
ţării.  Va  lumină  şi  va  aprinde  de  nou  văpaia  dragostei 
de  lege  şi  de  neam  şi  în  acest  colţ,  prea  rămas  în  umbră. 

Departe  de  focarul  de  lumină  şi  căldură,  pe  care 
a  izbudit  să-l  înfiripeze  nemuritorul  Şaguna  la  Sibiiu 
şi  lipsite  de  un  firesc  centru  bisericesc,  ortodoxia  şi  na¬ 
ţionalismul  de  altă  dată  a  acestui  colţ  de  ţară  —  au  pălit 

Marele  organizator  al  bisericii  noastre  ardelene  dân- 
du-şi  seama  de  trebuinţele  poporului  din  aceste  părţi,  a 
luat  în  planul  său  şi  ne-a  lăsat  moştenire  îndatorirea ' 
înălţării  unei  episcopii  la  Cluj.  Greul  vieţii  din  trecut 
nu  ne-au  îngăduit-o  însă  până  acum. 

Ce  era  mai  firesc  decât  ca,  deodată  cu  eliberarea 
neamului,  biserica  ortodoxă  de  dincoace  de  Carpaţi, 
între  cele  dintâi  aşezăminte  noui  să  se  gândească  Ia  în¬ 
deplinirea  programului  larg  de  organizaţie  bisericească  a 
Marelui  Şaguna,  prin  reînfiinţarea  episcopiei  dela  Oradea- 
mare  şi  ridicarea  unui  scaun  episcopal  la  Cluj? 

Pentru  Clujul  amarelor  noastre  suferinţe  din  trecut 
şi  a  atâtor  nedreptăţi,  umiliri  şi  batjocuri,  noua  episcopie 
românească  este  o  afirmare  a  puterii  şi  vitalităţii  româ¬ 
nismului  şi  ortodoxismului  nostru.  Alături  de  cea  mai 
înaltă  şcoală,  alături  de  Universitatea  răspânditoare  de 
lumină  şi  cultură,  noua  episcopie  trebue  să  vină  cu  lu¬ 
mina  creştină  şi  cu  religiositatea,  pe  care  e  chemată  să 
o  reverse  în  valuri  largi,  în  păturile  societăţii  intelectuale 
din  capitala  Ardealului,  ca  şi  în  masele  mari  ale  popo¬ 
rului,  până  unde  ajunge  raza  acestui  nou  scaun  vlădicesc. 

Nici  o  altă  instituţie  din  câte  lucrează  în  vieaţa 
neamului  nostru  n’a  avut  în  trecut  importanţa  şi  nu  s’a 
bucurat  de  mai  multă  încredere  ca  biserica.  Sufletul 
neamului  prin  biserică  şi  in  aşezămintele  ei  a  căpătat 
cea  mai  puternică  expresiune. 

Pentru-ca  această  preţuire  din  trecut  să  rămână  şi 
să  ţină  sufletele  strâns  legate  şi  pe  viitor,  biserica  trebue 
să-şi  sporească  mijloacele  de  lucru,  să-şi  refacă  meto- 

dele  şi  îndeosebi  să-şi  înoiască  conştiinţa  marei  sale 
misiuni  spirituale.  Formele  largi  de  organizaţie  biseri¬ 
cească,  sporită  acum  cu  două  episcopii  noui,  aşteaptă  să 
fie  umplute  de  fondul  de  vieaţă  creştinească,  călăuzită  de 
o  religiositate  vie  şi  conştientă.  Această  vieaţă  religioasă 
trebue  să  fie  întruparea  principiilor  evangheliei  creştine, 
iar  inspiratorul  ei,  cel  dintâi,  este  arhiereul  bisericii  lui 
Hristos.  Din  lumina  şi  căldura  gândirii  şi  a  făptuirii  lui, 
concretizate  într’o  păstorire  de  înţelegere  adâncă  a  vieţii  şi 
trebuinţelor  ei,  se  alimentează  lumina  vieţii  credincioşilor 
bisericii. 

O  adevărata  păstorire  ce  dă  vieaţa  şi  duce  cu  sine 
duhul  de  înviorare  în  întreg  organismul  bisericesc;  o 
bună  administraţie,  sprijinită  pe  principii  largi  şi  sănă' 
toase,  şi  amândouă  călăuzite  de  dragoste  iertătoare  cătră 
oameni  şi  de  devotament  până  la  jertfa  de  sine  în  slujba 
instituţiei,  —  iată  ce  poate  înălţă  prestigiul  bisericii  şi 
poate  face  din  ea  corabia,  care  scoate  la  liman  vieaţa 
unui  neam. 

* 

Pătruns  de  aceste  gânduri  şi  întemeiat  pe  condu- 
zele  congresuale  de  mai  nainte,  Sinodul  arhidiecezan 
încă  în  vara  anului  1919  a  făcut  primii  paşi,  trimiţând 
un  consistor  provizor  Ia  Cluj,  cu  îndatorirea  de  a  pre¬ 
găti  noua  aşezare  de  scaun  vlădicesc. 

Au  trecut  mai  bine  de  doi  ani  până  ce,  în  ziua  Sf. 
Marelui  ierarh  Nicolae,  opera  unor  străduinţe  fără  preget 
a  fost  încununată  prin  înălţătoarea  instalare  în  acest 
scaun  a  P.  Sf.  Sale  Părintelui  episcop  Nicolae  Ivan. 

Adul  impunător  al  sfinţirii  la  Sibiiu,  investirea 
pompoasă  la  Bucureşti  şi  instalarea  cu  însufleţirea 
ei  dela  Cluj  ia  proporţia  unui  praznic  simbolic  al  uni¬ 
tăţii  bisericii  ortodoxe  româneşti,  căreia  i-se  dă  repa- 


—  316  - 


raţia  tuturor  nedreptăţilor  trecutului  prin  avântul  ce  şi-l 
poate  luă  în  aceste  zile  de  înălţare. 

Noul  păstor  al  Clujului  s’a  născut  la  anul  1855  în 
comuna  Aciliu.  A  absolvat  şcoala  secundară  la  Sibiiu 
unde  şi-a  terminat  şi  studiile  teologice.  Intrat  în  vieaţă 
ca  învăţător  în  Sălişte,  prin  sârguinţă,  zel  şi  devota¬ 
ment  a  urcat  treptele  slujbelor  de  spiritual  al  peniten¬ 
ciarului  din  Aiud,  de  catechet  al  liceului  de  acolo,  de  re¬ 
dactor  al  «Telegrafului  Român»  din  Sibiiu,  apoi  pro¬ 
topop  al  tractului  Alba-Iulia  şi  în  sfârşit  asesor  consi¬ 
storial  la  Sibiiu.  De  aici  a  fost  delegat  prezident  al 
consistorului  din  Cluj. 

In  lunga  sa  carieră  de  peste  40  de  ani,  în  atâtea 
slujbe  bisericeşti  şi  în  serviciul  multor  instituţii  cultu¬ 
rale  şi  economice,  şi-a  câştigat  o  bogată  cunoştinţă  de 
oameni  şi  lucruri  şi  s’a  validitat  în  deosebi  ca  spirit 
organizator. 

Aceste  însuşiri  i-au  fost  razimul  de  înălţare  până 
la  demnitatea  de  întâiul  episcop  al  Clujului  şi  ele  îl 
vor  ajută  şi  pe  viitor  într’o  vrednică  păstorire,  căreia 
nu  vor  întârzia  să-i  dea  concursul  toate  forţele  de  muncă. 

Urăm  din  toată  inima  P.  Sf.  Sale  părintelui  episcop 
Nicolae  Ivan  păstorire  lungă  şi  rodnică  pentru  înăl¬ 
ţarea  ortodoxiei  şi  folosul  românismului  nostru  din  păr¬ 
ţile  nordice  ale  Ardealului.  Intru  mulţi  ani! 

Părintele  Terenţie. 


Şi  să  nu  lipsească  cartea  legii  acesteia  din  gura  ta, 
ci  să  cugeţi  întru  dânsa  ziua  şi  noaptea,  ca  să  pricepi 
a  face  toate  cele  scrise,  că  atunci  vei  îndreptă  căile  tale. 

(Isus  Navi  c .  /  v.  8). 

Studiul  pastoralei  în  biserica  românească. 

SECŢIUNEA  II. 

—  Pe  alte  căi.  — 

X. 

Mijloacele  cele  nouă.  (Urmare). 

E  de  trebuinţă  să  vedem  acu.m  ce  au  făcut  pă¬ 
storii  creştini  faţă  de  aceste  prefaceri  sociale,  care  cereau 
crearea  de  metode  nouă,  pentru  a  câştigă  sufletele  şi 
a  nu  le  lăsă  să  se  înstrăineze  de  Dumnezeu.  Aceasta 
este  şi  partea  cea  mai  interesantă  de  văzut.  Ea  ne  face 
să  ne  gândim  la  cuvintele  Mântuitorului :  Tot  cărturarul 
care  se  învaţă  întru  împărăţia  cerurilor  este  asemenea 
omului  stăpân  al  casei ,  care  scoate  din  vistieria  sa  nouă 
şi  vechi  (Matei  13,  52). 

Toate  laturile  vieţii  sociale  au  fost  explorate  şi  fel 
de  fel  de  mijloace  au  fost  întrebuinţate,  pentruca  ni¬ 
menea  să  nu  scape  din  mâna  evanghelizării  creştineşti. 
S’a  înfiinţat  misiunea  prin  publicaţiuni  uşoare;  prin  vi¬ 
zite  acasă  la  cei  depărtaţi  de  Dumnezeu  şi  de  biserică; 
prin  cutreierarea  străzilor  noaptea  (misiunea  nocturnă), 
pentru  a  abate  dela  viţii  pe  cei  cari  le  săvârşesc  mai 
bucuros  noaptea;  prin  coruri  care  să  cânte  la  casele 
celor  care  nu  vin  la  biserică;  prin  localuri  înfiinţate 
pentru  cumpătarea  în  mâncare  şi  beutură;  misiunea 
pentru  evanghelizarea  ţiganilor  şi,  în  sfârşit,  prin  fel  de 
fel  de  aşezăminte,  care  sâ  răspundă  la  vreuna  din  tre¬ 
buinţele  vieţii  creştineşti  şi  să  întemeieze  o  vieaţă  mo¬ 
rală  în  societate.  Cele  mai  depărtate  trebuinţe  şi-au  găsit 
un  mijloc  de  lecuire,  şi  faţă  de  rele  la  care  nu  te-ai  fi 
gândit,  s’a  găsit  cineva  care  să  caute  mijloacele  muncii 
creştineşti,  pentru  a  le  stăvili  şi  îndrepta. 

Privindu-le  pe  toate  acestea,  va  trebui  să  înţelegem 
că  organele  creştinătăţii  n’au  stat  dezarmate,  ci  au  avut 

puterea  adaptării.  Ele  au  înţeles  că  Ia  situaţiuni  şi  pri¬ 
mejdii  nouă  trebuesc  unelte  nouă. 

Ei  bine,  vorbind  de  studiul  pastoralei  şi  de  tre¬ 
buinţele  pastorale  în  Ţara  românească,  va  trebui  să 
aflăm  care  sunt  mijloacele  cu  care  creştinii  din  alte  ţări 
şi  din  alte  biserici  au  lucrat  la  ei,  pentru  ca  şi  noi  să 
vedem  ce  este  de  făcut  în  ţara  noastră.  In  adevăr,  stu¬ 
diind  relele  care  sunt,  oricine  îşi  va  da  seama  că  tre¬ 
buie  lărgit  orizontul,  trebuie  să  intre  lumini  nouă  în 
înţelegerea  şi  tratarea  pastoralei,  că  nu  mai  ajunge  să 
lucrăm  numai  cu  mijloacele  vechi. 

De  aceea  să  trecem  acum  la  amănunte  şi  să  vedem 
care  sunt  mijloacele  cu  care  societăţile  creştineşti,  mai 
organizate  decât  a  noastră,  au  lucrat  pentru  a  stăvili 
relele  păgubitoare  credinţei  dela  ei.  Vom  vedea  că  s’a 
cheltuit  acolo  o  muncă  serioasă,  care  trebuie  să  înceapă 
şi  la  noi.  Drumul  tras  de  ele  va  fi  o  înţelegere  a  celor 
ce  trebuiesc  făcute  şi  în  ţara  noastră,  ţara  unde  trebuie 
o  pastorală  nouă. 


XI. 

Pentru  mântuirea  desrădăcinaţilor  din  oraşele  mari. 

Un  mijloc  de  nouă  activitate  creştinească,  la  care 
nu  mulţi  s’ar  fi  gândit  şi  care  izvoreşte  din  primejdiile 
stârnite  de  oraşele  mari,  de  care  am  pomenit  în  sec¬ 
ţiunea  I  a  acestei  lucrări,  este  următorul: 

Oraşele  mari  sunt  primejdioase  nu  numai  pentru 
ceice  s’au  născut  în  sânul  lor,  ci  şi  pentru  cei  pe  care-i 
momeşte  să  vie  dela  ţară  sau  din  centrele  mai  puţin 
populate,  ca  să  se  peardă  în  puzderia  lor.  Oamenii 
aceştia  îşi  perd  legătura  cu  cei  de  acasă  şi  se  înstrei- 
nează.  Acea  legătură  însă  eră  o  putere  morală,  care-i 
ţineâ  lipiţi  de  multele  tradiţiuni  gustate  în  casa .  părin¬ 
ţilor.  Aceste  tradiţiuni  înfăţişează  în  ele  multe  puncte 
ale  moralei  creştineşti,  precum  obiceiurile  dela  sărbăto¬ 
rile  mari  ale  calendarului  creştinesc,  şi  se  păstrează  mult 
mai  viu  Ia  ţară.  Cine  s’a  desprins  de  dânsele,  şi-a  slăbit 

şi  multe  din  legăturile  care-I  ţineau  aproape  de  vie¬ 
ţuirea  creştinească.  Celce  şi-a  părăsit  vieaţa  sa  dela  ţară 
şi  vine  să  se  înfunde  în  vieaţa  zgomotoasă  dela  oraş 
în  care  se  perde  şi  nu-1  bagă  nimenea  de  seamă,  e  un 
desrădăcinat,  adică  o  fiinţă  care  şi- a  rupt  legătura  cu 
^pământul  trainic,  sănătos  şi  rodnic  în  care  s’a  născut 
şi  s’a  făţuit,  pentru  a-şi  aşeză  culcuşul  pe  pământul  ars 
de  viţiile  orăşeneşti.  Fără  îndoeală,  aceşti  oameni  sunt 
o  pagubă  pentru  credinţa  şi  vieţuirea  creştinească.  Ei 
vor  alcătui  ceata  celor  ce  se  vor  înstrăina  de  biserică. 
Ne  mai  fiind  însoţiţi  de  atmosfera  familiei,  ei  nu  vor 
mai  practică  atâtea  frumoase  obiceiuri,  care  ţineau  vii 
înaintea  lor  multe  din  învăţămintele  creştinismului  care 
constituiau  pentru  ei  tot  atâtea  îndemnuri  de  a  stărui 
în  calea  virtuţii. 

Ce  e  de  făcut? 

Iată,  trebuinţa  muncii  pastorale  a  găsit  un  mijloc... 
simplu  în'  felul  lui,  care  însă  nu  te  lasă  dezarmat  faţă 
de  această  primejdie. 

In  Apus,  obiceiul  de  a  cere  adrese  de  prieteni,  cu¬ 
noscuţi  sau  ale  ori  căror  persoane,  pentruca  să  li  se 
trimeatâ  reviste  sau  cărticele  creştineşti,  nu  este  rar. 
Tot  unealta  aceasta  se  întrebuinţează  şi  în  cazul  des- 
rădăcinaţilor. 

In  Germania,  există  aşa  zisa  «misiune  a  oraşelor», 
înfiinţată  de  Adolj  Stocker  (1835  —  1909).  Intre  proble¬ 
mele  ei  este  de  a  păstră  legătura  între  cei  veniţi  la  oraş 
cu  părinţii  sau  rudele  lor  dela  ţară.  In  scopul  acesta, 
misionarii  ei  umblă  pe  la  ţară  sau  în  oraşele  mici  şi  cer 
dela  părinţi  şi  rude  adresele  iubiţilor  lor  care  s’au  în¬ 
străinat  Ia  oraş.  Părinţii  simt  această  trebuinţă  şi-s  bu¬ 
curoşi  de  cineva  care  i  ar  servi  în  felul  acesta.  Tinerii, 
de  obicei,  uită  de  cei  de  acasă  şi-i  iasă  să  se  turbure 
de  îngrijorare.  Misionaiii  iau  adresele  şi,  veniţi  în  oraşul 
mare,  în  cele  mai  multe  cazuri  Berlinul,  scriu  desrădă- 
cinaţilor,  că  le  aduc  veşti  dela  părinţi  sau  rude.  Li  se 
spune,  că  sunt  aşteptaţi  bucuroşi  la  o  ceaşcă  de  ceai 
Ia  sediul  misiunii,  Berlin  SW,  Jahanniterstrasse  6,  unde 
vor  află  veştile. 

Dar  să  las  mai  bine  să  povestească  pe  cine  a  făcut 
aceasta. 

«Când  eu  am  vorbit  în  oraşul  T.,  înaintea  a  1000 
de  oameni  despre  primejdia  din  oraşele  mari  şi  nevoia 
de  a  veni  în  ajutor  şi  când,  la  sfârşit,  am  rugat  pe  pă¬ 
rinţii  neliniştiţi  de  soarta  fiilor  lor  de  a-mi  da  mie  adresele, 
am  căpătat  nu  mai  puţine  decât  15.  Din  acestea,  13 
priveau  Berlinul  de  răsărit.  Aceşti  13  au  fost  invitaţi 
cu  dragoste  la  o  ceaşcă  de  ceai  în  Adventskapelle,  unde 
aveau  să  primească  salutări  de  acasă.  Dintre  cei  poftiţi, 
nu  s’au  arătat  însă  decât  doi,  şi  chiar  şi  aceştia  nu  voiau 
să  mai  ştie  nimic  de  creştinism  şi  nici  nu  s’au  mai  în¬ 
tors  după  aceia.  Şi  totuşi  acasă  stăpâneau  încă  bunele 
obiceiuri,  oamenii  se  duceau  regulat  Dumina  la  biserică !» 1 

De  acî  se  vede  cât  de  mult  desrădăcinează  oraşul 
mare  şi  cât  de  greu  e  lucrul  în  el.  Fără  îndoială,  din 
cazul  citat,  se  poate  crede,  că  mijlocul  întrebuinţat  n’are 
putere.  E  posibil  însă  să  fie  şi  alte  cazuri  mai  fericite. 
Oricum  însă,  neizbânda  unor  mijloace  nu  e  un  motiv 
de  a  te  lăsă  de  ele.  Omul  trebuie  să  lucreze;  restul 
e  în  mâna  lui  Dumnezeu.  Şi  omul  trebuie  să  fie  foarte 
fericit,  că  a  făcut,  chiar  dacă  nu  a  izbândit. 

Fireşte,  o  neizbândă  neîncetată  te-ar  duce  Ia  gândul, 
că  mijlocul  întrebuinţat  nu  ajunge.  De  fapt  nici  nu  se 
întrebuinţează  un  singur  mijloc.  Acesta  e  unul  din  multe. 
Răul  e  mare,  şi  nu  se  poate  stăvili  decât  cu  sudori  re¬ 
petate  şi  de  sânge. 

Fără  să  mă  gândesc,  că  fac  o  experienţă  de  felul 
acesta,  şi  eu  am  fost  anul  acesta  în  Germania,'  misionar 
negândita  unei  mame  către  fiul  său,  care  trăia  în  vârtejul 
Berlinului  şi  nu-şi  mai  aducea  aminte  de  mama  sa  cărei 
crescuse  în  bunele  tradiţiuni  ale  Bisericii  noastre  or¬ 
todoxe. 

Eu  am  păstrat  legăturile  cu  vechii  mei  credincioşi 
de  ajtădată  dela  biserica  lui  Mihail  Sturdza  din  Baden- 
Baden,  unde  am  fost  preot  între  1904  —  1909.  Intorcân- 


1  Friedrich  Schlegelmilcb,  Bilder  aus  der  Stadtmission,  Berlin,  fără 
an,  pag.  11. 

du-mă  dela  congresul  studenţesc  creştin  ţinut  anul  acesta 
în  Ianuarie  la  Glasgow  în  Anglia,  m’am  abătut  prin 
Germania  la  locurile  cunoscute  de  mine. 

in  Baden-Baden,  am  găsit  pe  o  doamnă  româncă, 
de  bună  familie,  înrudită  cu  familii  însemnate  din  Bu¬ 
cureşti,  dar  trăită  mai  mult  în  străinătate  decât  în  Ro¬ 
mânia.  A  avut  dureri  multe  cu  un  fiu  mort  pe  front, 
cu  altul  care  trăiâ  în  Berlin  şi  nu  dădea  semne  de  vieaţă, 
etc.  Ştiind  că  mă  duc  şi  pe  la  Berlin,  m’a  rugat  să  caut 
acolo  pe  fiul  său  şi  să-i  duc  ştiri.  L-am  căutat,  l-am 
găsit,  s’a  bucurat  şi  mi-am  îndeplinit  misiunea. 

Acum,  când  scriu  despre  subiectul  de  faţă,  mă 
gândesc  la  împrejurarea  aceasta  şi  cântăresc  singur  cum 
oraşul  mare  te  ia  în  vârtejul  lui  şi  te  face  să  uiţi  de 
ai  tăi,  te  rupi  de  ei  şi,  de  multeori,  te  pierzi. 

Dar  mijlocul  de  a  luptă  contra  lui,  pe  care  l-am 
văzut,  nu  ajdnge.  Trebuie  să  vedem  altele.  Cu  toate 
acestea  să  nu  trecem  uşor  pe  lângă  mijlocul  cererii 
adreselor.  Ia  să  ne  gândim:  misionarii  au  în  Berlin  un 
local,  la  care  poftesc  pe  cei  desrădăcinaţi,  sunt  organizaţi 
să  poată  oferi  ceaiuri  şi  să  stea  de  vorbă  cu  ei.  Şi  e 
local  mare,  cu  patru  etaje.  Acolo  au  fel  de  fel  de  mij¬ 
loace  cu  care  să  poată  influenţă  asupra  lor.  Prin  chiar 
numai  acest  fapt  arată  ce  jertfe  se  fac  pentru  a  se  lucră 
după  o  pastorală  nouă. 

Dar  să  vedem  şi  alte  mijloace. 

XII. 

Vizitarea  caselor. 

Atâta  vreme  cât  credincioşii  veneau  la  biserică  sau 
chemau  pe  preot  în  casele  lor,  ei  se  aflau  mai  mult' 
sau  mai  puţin  sub  influenţa  preotului.  Chiar  dacă  preotul 
nu  făceă  mai  mult  decât  slujba,  însăşi  vederea  şi  auzirea 
lui  îndeplineă  actul  psihologic  de  a  mai  aminti  adevă¬ 
rurile  veşnice  în  sufletele  oamenilor. 

Această  stare  s’a  perdut  şi  se  perde.  Oamenii  au 
uitat  drumul  bisericii,  pe  preot  nu-1  mai  cheamă  mulţi. 

Ce  e  de  făcut? 

Trebuie  făcut  drumul  invers.-  Noua  pastorală  şi 
face  aceasta.  In  cuprinsul  ei,  se  află  acum  un  capitul 
foarte  desvoltat,  care  se  numeşte  vizitarea  caselor. 

Deşi  aceasta  nu  e  o  ideie  nouă,  dar  în  practică  i 
s’a  dat  puţină  desvoltare.  In  noua  pastorală  însă  se 
pune  mare  temei  pe  aceasta,  şi  anume  să  vizitezi  tocmai 
pe  acei  care  s’au  îndepărtat  mai  mult  de  biserică. 

Fireşte  că  este  greu,  fiindcă  tocmai  aceştia  sunt 
cei  mai  puţin  dispuşi  de  a  primi  călăuzirea  bisericească. 
Simţul  de  libertate  şi  independentă  a  omului  e  azi 
mult  mai  desvoltat  decât  înainte.  Se  naşte  chiar  şi  - 
nervozitatea,  când  i  se  pare  omului  că  vrei  să*l  atingi 
în  laturea  aceasta.  Biserica  pare  pentru  mulţi  un  aşe¬ 
zământ  care  vrea  să  exercite  o  tutelă,  a  şi  fost  ocârâtă 
că  vrea  să  robească  conştiinţele  şi  să  ameninţe  liber¬ 
tatea.  Deci  într’o  asemenea  stare  sufletească,  şi  încer¬ 
carea  de  a  vrea  să  aduci  din  nou  sufletele  la  bunele 
legături  cu  biserica  e  mai  grea.  Te  poţi  izbi  de  multe 
refuzuri.  Poţi  vedea  ocărâte  cele  mai  bune  gânduri  ale 
tale.  Omului  i  se  pare  că  vrei  să  te  amesteci  în  casa 
lui  şi  să-i  îngustezi  libertatea. 

Dar  tocmai  această  stare  nervoasă,  acest  fel  bol¬ 
năvicios  de  a  simţi  şi  preţui  libertatea  şi  independenţa 
arată  câtă  urgentă  nevoie  este  de  a  interveni. 

La  noi  se  spune,  când  este  vorba  de  a  păstra  obi¬ 
ceiul  ca  preotul  să  sfinţească  toate  casele  enoriaşilor 
săi  cu  apă  sfinţită  la  fiecare  zi  întâi  a  lunii,  că  acest 
obiceiu  nu  trebuie  desfiinţat,  pentrucă  preotul  are  atunci 
prilejul  de  a  vedea  casele  oamenilor. 

Dar  care  oameni  sunt  aceştia  ? 

Tocmai  acei  care  păstrează  legăturile  cu  biserica. 
Apoi  dacă  la  aceştia  e  nevoie  ca  preotul  să  le  intre  în 
^  casă,  cu  cât  mai  mult  la  ceice  au  rupt  cu  ea  sau  se 
pregătesc  a  o  rupe  sau  la  cei  în  casa  cărora  lucru¬ 
rile  nu  merg  după  dreapta  rânduială  creştinească. 

Da,  aceasta  e  o  nevoie  vie  şi  noua  pastorală  face 
mare  întrebuinţare  de  ea.  In  Germania,  de  pildă,  agenţii 


misiunii  orăşeneşti  fac  anual  ca  la  100,000  de  vizite, 
la  acei  care  nu-şi  mai  botează  copiii  ori  trăiesc  necă¬ 
sătoriţi,  la  părinţii  care  nu-şi  pregătesc  copiii  pentru 
primirea  Sfintei  împărtăşiri,  care,  după  cum  se  ştie,  în 
ţările  catolice  şi  protestante,  se  dă  la  o  vârstă  mai 
târzie  decât  la  noi  (la  12  şi  la  14  ani).  Situaţiunea  reli¬ 
gioasă  este  uneori  în  Apus  chiar  mai  gravă  decât  la  noi. 
Sunt  persoane  care  declară  că  nu  vor  să  mai  facă 
parte  din  comunitatea  biserisească  şi  că  ies  din  biserică. 
La  noi,  lumea  deşi  se  înstrăinează,  dar  nu  ia  această 
atitudine  hotărâtă  contra  bisericii.  Ei  bine,  şi  acei  care 
nu  mai  vor  să  aibă  contact  cu  biserica  şi  se  despart 
de  dânsa  sunt  obiectul  de  interes  şi  de  vizitare  a  orga¬ 
nelor  misionare.  De  asemenea  sunt  vizitaţi  divorţaţii, 
cei  scăpaţi  din  închisori,  ceice  au  încercat  să  se  sinucidă 
sau  familiile  acelea  în  care  cineva  s’a  sinucis.  In  sfârşit, 
toţi  acei  bântuiţi  de  necazuri  ori  încărcaţi  de  păcate, 
toţi  acei  care  au  încetat  relaţiunile  cu  Dumnezeu  şi 
s’au  dedat  unei  vieţi  pe  socoteală  proprie,  în  marile 
oraşe  sau  îngrămădiri,  sunt  cercetaţi  şi  îndemnaţi.  Cine 
ştie  câte  lucruri  nu  se  pot  îndreptă  în  felul  acesta! 
Fiecare  vizită  este  un  mijloc  de  a  înodâ  iar  fire  sufle¬ 
teşti  rupte,  de  a  le  duce  Ia  izvoare  din  care  unii  de 
mult  n’au  mai  băut.  Poţi  îngriji  sufletele  şi  pe  calea 
^ceasta  şi  a  le  aduce  din  nou  la  legătura  cu  biserica 
şi  cu  cuvântul  lui  Dumnezeu. 

Cei  vizitaţi  astfel  sunt  două  treimi  oameni  nu  lo¬ 
calnici  din  oraş,  ci  veniţi  de  afară,  ceiace  arată  că  mulţi 
vin  să  se  peardă  aci  şi  că  în  oraş  făptuiesc  lucrurile 
care  motivează  misiunea  orăşănească  să-i  viziteze  şi  să 
caute  a-i  îndreptă. 

Fără  îndoială,  dacă  nu  toate  cazurile,  dar  vor  fi 
şi  de  aceia  în  care  puterile  vii  ale  sufletului  se  aprind 
iar  şi  astfel  din  nou  sunt  câştigate  pentru  Hristos  su¬ 
fletele  care  altfel  s’ar  perde. 

Deci  iată  câtă  muncă  se  desfăşură  şi  în  această 
cale  ale  nouăi  pastorale. 

XIII. 

Copiii  alergători. 

Vizitarea  acasă  nu  rezolvă  toate  cele  ce  trebuiesc 
făcute  pentru  cei  răzleţiţi  de  biserică.  Poţ4  să  te  duci 
să  vizitezi  oamenii,  poţi  să-i  faci  să  se  aprindă  în  ei 
multe  vetre  stinse,  dar  nu  i  faci  să  guste  cu  aceasta 
însăşi  puterea  cultului  religios.  Cum  ai  putea  să-i  faci 
să  aibă  din  nou  contact  cu  ei,  dacă  ei  nu  mai  vin  la 
biserică? 

Noua  pastorală  a  găsit  mijloc  şi  pentru  aceasta. 

Bine  înţeles,  nu  este  acelaş  lucru  ca  şi  cum  ai 
oficia  în  biserică.  Dar  dacă  aceasta  nu  se  poate  face, 
se  face  ceva  mai  puţin,  care  tot  dă  o  mireazmă  despre 
cultul  creştinesc. 

Aceasta  o  face  misiunea  orăşănească  în  Germania, 
prin  ceea  ce  se  numeşte  copiii  alergători  (die  Kurrenden). 

S’au  alcătuit  coruri  cam  de  câte  15  copii,  care 
Dumineca  dela  8 — 10  sau  în  celelalte  zile  dela  2 — 4, 
străbat  oraşul,  intră  în  curţile  oamenilor,  şi  acolo,  sub 
călăuzirea  unui  bărbat  mai  în  vârstă,  încep  a  cântă 
cântece  religioase.  In  cele  mai  multe  cazuri,  sunt  pri¬ 
miţi  cu  plăcere,  mai  cu  seamă  că  ei  caută  şi  ocaziunile 
când  în  cutare  casă  este  vre-un  eveniment  familiar  în¬ 
semnat,  care  trebuie  interpretat  şi  religios,  precum  o 
aniversare  oarecare  de  naştere,  de  căsătorie  etc.  Se  în¬ 
tâmplă  de  sunt  primiţi  şi  cu  pietri  şi  au  fost  cazuri 
când  bieţii  copii  au  plecat  plini  de  sânge.  Dar  de 
obicei,  când  glasurile  lor  se  aud,  ferestrele  se  deschid, 
femeile  se  ivesc  în  deschizătura  uşilor  şi  ascultă.  Se 
vede  bine  cum  trăsătura  pietăţii  se  aşterne  pe  feţe. 
Intre  puţinele  glasuri  de  ocară  ale  celor  ce  voiesc  să-i 
alunge,  cele  mai  multe  înfăţişări  sunt  de  reculegere. 
Oamenii  primesc  glasurile  curate  ale  copiilor,  ca  salutări 
din  patria  cea  veşnică. 

Cu  această  împrejurare,  se  petrec  uneori  fapte  în 
adevăr  minunate.  Suflete  apăsate  de  grele  racile  morale 
se  deschid  ca  nişte  boboci  Ia  rouă  dimineţei,  se  înduio- 

şează  şi  se  trezesc  în  ele  simţiri  care  te  ating  adânc. 
Misionarii  au  de  povestit  cazuri  mişcătoare.  Iată  unul: 

Un  tânăr  a  alergat  după  corul  copiilor  într’o  curte 
şi  a  ascultat.  Au  trecut  într’a  doua  şi  într’a  treia,  şi  el 
după  dânşii.  Ascultă  serios  şi  grav.  Misionarul  urmărea 
mişcările  lăuntrice  pe  faţa  lui.  S’a  apropiat  de  el  şi  i-a 
vorbit.  In  lacrimi  i-a  povestit  acela  povestea  vieţii  lui, 
care  eră  ca  şi  aceia  a  fiului  perdut  din  evanghelie. 
Cântarea  creştinească  a  trezit  în  pieptul  lui  suspinul 
după  casa  creştinească  pe  care  o  părăsise.  Tatăl  lui 
locuia  în  acelaşi  oraş,  unde  cântă  şi  corul,  Berlinul. 
Misionarul  a  trimes  îndată  pe  unul  din  copii  la  bătrânul 
tată  al  fiului  perdut  şi  l-a  adus  acolo.  N’a  fost  uşor 
de  înfrânt  inima  aspră  a  tatălui  mâniat.  Dar,  în  sfârşit, 
iubirea  a  fost  mai  tare  şi  a  biruit. 1 

In  legătură  cu  acest  soi  de  propagandă  creştinească, 
unii  misionari  ţin  şi  scurte  cuvântări  şi  răspândesc  foi 
de  pietate  creştinească,  pe  care  ei  le  au  la  îndemână 
cu  miile,  pentru  a  le  împrăştia  Dumineca. 

Şi  acesta  este  un  nou  gen  de  activitate  pastorală, 
care  în  forme  şi  mai  variate  se  petrece  în  Anglia  şi 
America. 8 

(Va  urma)  _  Arhim.  SCRIBAN. 


<Eu  sunt  Păstorul  cel  bun;  păstorul  cel  bun  sufletul  său 
îşi  pune  pentru  oi.  Iar  năimitul  şi  care  nu  este  păstor,  căruia 
nu  sunt  oile  ale  lui ,  vede  lupul  venind  şi  lasă  oile  şi  fuge,  şi 
lupul  le  răpeşte  pe  ele  şi  risipeşte  oile.  Năimitul  fuge,  că  năimit 
este  şi  nu  îi  este  lui  grijă  pentru  oi.  Eu  sunt  păstorul  cel  bun  şi 
cunosc  pre  ale  mele  şi  mă  cunosc  de  ale  mele ». 

loan  io,  11—14. 


1  Vezi  Friedrich  Schlegelmilch,  Bilder  aus  der  Stadtmission,  Berlin, 
fără  an,  pag.  64—65. 

*  Vezi  studiul  meu:  O  figură  impunătoare  în  creştinismul  englez  con¬ 
temporan,  în  revista  « Solidaritatea*.  Bucureşti,  August— Septemvrie  1920 

Meditaţii  religioase  şi  exerciţi  spirituale. 

ui. 

Sf.  Evanghelist  loan  la  c.  5  v.  2  şi  u.  ne  istoriseşte  despre 
un  lac  minunat  din  Ierusalim,  care  avea  o  extraordinară  putere 
de  vindecare.  Cel  ce  se  pogorâ  întâi  în  Iac,  dupăce  îngerul  Dom¬ 
nului  turbură  apa,  «se  făcea  sănătos  ori  de  ce  boală  eră  ţinut».  Nu-i 
mirare  deci,  că  bolnavii  alergau  acolo  din  toate  părţile,  formând 
în  jur  adevărate  lagăre  şi  aşteptând  ca  să  se  poată  face  părtaşi 
de  binefacerile  apei.  Fiecare  se  sileâ  să  apuce  înaintea  celui¬ 
lalt.  Erau  însă  unii  veniţi  de  mult  şi  tot  degeaba,  cum  eră  şi 
slăbănogul,  care  se  tânguiâ  cu  durere  Domnului :  «Doamne  om 
nu  am,  că  dacă  se  va  tulbură  apa  să  mă  bage  în  scăldătoare: 
deci  până  când  merg  eu,  altul  înaintea  mea  se  pogoară». 

Cu  acest  lac  vom  asemănă  meditaţiile  religioase  şi  exer¬ 
ciţiile  spirituale,  cari  au  foloase  neasemănat  mai  mari  decât  mi¬ 
nunatul  lac:  pentrucă  acesta  aducea  deodată  numai  unuia  tă¬ 
măduirea,  în  vretne-ce  meditaţiile  şi  exerciţiile  spirituale  lucrează 
în  chip  binefăcător  asupra  tuturora,  oricât  de  mulţi  ar  fi  ceice 
i-au  parte  la  ele;  apoi  lacul  tămăduiâ  numai  boli  trupeşti  şi 
numai  pe  o  vreme,  căci  moartea  nu  o  puteâ  îndepărtă  dela  nimeni, 
pe  când  aceste  înlătură  şi  cele  mai  rele  boli  sufleteşti  şi  dau 
vieaţă,  care  durează  in  veci;  în  sfârşit  acel  izvor  de  tămăduire 
se  găsea  la  un  singur  loc,  in  Ierusalim,  meditaţiile  şi  exerciţiile 
spirituale  se  pot  ţinea  ori  unde  pe  suprafaţa  pământului. 

Să  urmărim  mai  deaproape  expunerea  sf.  loan  evanghe¬ 
listul  despre  acest  izvor  al  tămăduirii,  ca  să  putem  scoate  în¬ 
văţătura  despre  folosul  meditaţiilor  religioase  şi  al  exerciţiilor 
spirituale  şi  să  vedem  ce  condiţii  trebue  să  îndeplinim,  ca 
ele  să  devină  rodnice  pentru  vieaţa  noastră. 

Folosul  meditaţiilor  şi  exerciţiilor  spirituale.  Lacul  de 
odinioară  avea  putere  vindecătoare  de  orice  morb,  —  «se  făceâ 
sănătos  ori  de  ce  boală  eră  ţinut».  De  aceea  se  îmbulzeau 
tot  felul  de  bolnavi.  Evanghelistul  îi  împarte  în  patru  clase. 
Erau  acolo  orbi,  şchiopi,  uscaţi  şi  în  sfârşit  de  aceia,  cari 
se  ziceau  in  genere  slăbănogi.  Să  ne  întrebăm:  noi  cărei 
clase  aparţinem,  ce  anume  rele  ne  stăpânesc,  ca  să  ştim  cum 
să  îndreptăm  meditaţiile  religioase  tocmai  asupra  acelor  slăbi- 

ciuni,  dupăce  Împotriva  oricărui  fel  ţie  boală  ele  sunt  un  bun 
mijloc  de  vindecare? 

Suntem  oare  orbi?  Orbiâ  fii  cele  ale  vieţii  sufleteşti  este 
mult  mai  lăţită,  de  cum  s’ar  crede.  Omul  este  orb  in  ce  priveşte 
menirea  lui.  îşi  trâeşte  zilele  fără  a  se  preocupă  mai  intensiv 
de  problema  misiunii  sale,  fără  a  urmări  in  vieaţă  scopuri  mai 
înalte,  fără  a  avea  înaintea  ochilor  ţinta  finală  a  vieţii  sale; 
este  orb  în  preţuirea  valorii  adevăratelor  bunuri,  se  lasă 
orbit  de  strălucirea  aurie  a  bunurilor  pământeşti  şi  desconsideră 
darul,  virtutea,  slujba  lui  Dumnezeu;  nu  cunoaşte  primejdiile 
!n  care  se  zbate,  se  joacă  cu  păcatul,  urmează  luminei  seducă¬ 
toare  a  spiritului  vremii;  nu  recunoaşte  preţul  timpului, 
tândăleşte,  pierde,  risipeşte  acest  talant  de  mare  preţ.  împotriva 
acestora  şi  altorfel  de  orbiri  sunt  un  excelent  mijloc  de  tămă¬ 
duire  meditaţiile  religioase.  Ele  ne  deschid  ochii,  ne  luminează 
spiritul,  ne  arată  lămurit  ţinta  din  urmă  şi  sfârşitul  spre  care 
trebue  să  nizuim  neîntrerupt,  ne  lămuresc  asupra  valorii  lucrurilor 
pământeşti,  ne  aduc  aminte  de  minunata  pildă  a  vieţii  Dom¬ 
nului  şi  Mântuitorului  nostru,  ca  de  un  indemn  statornic,  ce  ne 
îndrumă  spre  datoriile,  pe  cari  le  avem.  Cu  un  cuvânt  răspân¬ 
desc  o  lumină  deosebită,  care  alungă  orice  orbire  sufletească. 

Ori  doară  suntem  ologi?  Chiar  de  recunoaştem  me¬ 
nirea  şi  îndatoririle  vieţii  noastre,  nu  le  urmăm,  şchiopătăm  pe 
drumul  desăvârşirii,  ne  poticnim  uşor  la  cea  dintâi  stavilă, 
la  cea  mai  mică  piedecă,  în  faţa  ori-căror  greutăţi,  cădem 
în  păcate  la  atâtea  ocazii,  ademeniţi  de  ispite  ori  ameninţaţi 
de  primejdii.  Ce  întărire  ne  îmbie  aici  meditaţiile  şi  exer¬ 
ciţiile  religioase  ?  Ele  ne  aduc  motivele  cele  mai  puternice,  cari 
trezesc  râvna,  ne  arată  pilde  de  cele  mai  eroice  virtuţi  ale  dum- 
nezeescului  Mântuitor,  cari  ne  invită  să  le  urmăm,  punându-ne 
înaintea  ochilor  răsplata  nemărginit  de  mare  şi  vecinică,  ce  ne 
aşteaptă.  Aici  putem  aplică  cuvintele  prorocului  asupra  acelora 
cari  urmează  drumul  harului  ce  se  revarsă  asupra  noastră  din 
meditaţiile  religioase:  «Cei  ce  nădăjduesc  în  Domnul  vor  mută 
tăria  şi  vor  luă  aripi  ca  vulturii,  alergâ-vor  şi  nu  vor  osteni,  um- 
blă-vor  şi  nu  vor  flămânzi.»  (Isaia,  40,  31). 

Istovirea,  lâncezirea,  este  o  boală  nu  mai  puţin  lăţită 
în  vieaţa  spirituală.  Pe  lângă  cea  mai  mare  bunăvoinţă,  pe  lângă 

cele  mai  mari  străduinţe,  in  cursul  timpului  şi  In  urma  mizeriilor 
şi  neputinţelor  omeneşti,  slăbim.  Aceasta  este  o  tânguire  gene¬ 
rală  şi  la  sfinţi  chiar.  Să  ne  examinăm  deci  mai  de  aproape. 
Lumina  credinţii  ne-a  pălit,  şi  în  locul  ei  se  îmbulzeşte  duhul 
lumii  acesteia  cu  nălucirile  lui;  speranţa  ne-a  slăbit,  dragostea 
de  Dumnezeu  scade,  râvna  la  rugăciune  dispare;  grija  de 
suflet  adoarme,  spiritul  de  jertfă  se  stânge,  omul  se  simte 
slab  şi  ostenit.  împotriva  acestei  istoviri  mijlocul  cel  mai  probat 
sunt  meditaţiile  religioase.  Ele  aprind,  înviorează  şi  insuflă 
suflet  nou,  nouă  râvnă  şi  curaj.  Dacă  Ie  îndeplineşti  cu  voie, 
cu  plăcere,  vei  puteâ  zice  la  sfârşit  cu  psalmistul:  «Şi  am 
zis:  acum  am  început;  aceasta  este  schimbarea  dreptei  Celui 
prea  înalt»...  Acum  voiesc  să  reîncep  cu  nou  curaj,  mă  simt 
înoit  prin  harul  lui  Dumnezeu.  La  toate  sunt  gata:  «Doamne 
ce  voeşti  să  fac?»  (Fapt  9,  6).  «Atunci  am  zis:  iată  viu  (în  capul 
cărţii  scris  este  pentru  mine),  ca  să  fac  voia  ta  Dumnezeule». 
(Evr.  10,  7). 

Şi  mai  sunt  atâtea  alte  boale  sufleteşti,  de  cari  suferim ; 
pentru  aceea  aparţinem  şi  noi  mulţimei  mari  de  bolnavi,  despre 
cari  vorbeşte  evanghelia.  Ne  stăpânesc  atâtea  patimi.  Să  ne 
examinăm  numai  cu  deamănuntul  câte  aplicări  nesăbuite,  câte 
capricii  ale  inimii  ne  dominează,  de  câte  ori  ne  turbură  mân¬ 
dria,  îndărătnicia,  vanitatea  sau  mania,  nerăbdarea,  susceptibili¬ 
tatea,  invidia,  gelozia  ori  sensualismul,  moliciunea  şi  a.  m.  In 
potriva  tuturor  acestor  boale  sufleteşti  aflăm  mijloace  de  Insă- 
nătoşare  în  meditaţiunile  şi  preocupările  spiritului  de  cele  re¬ 
ligioase. 

Condiţiile  pentru  a  scoate  foloase  din  meditaţiile  şi 
exerciţiile  religioase.  —  Dar  oare  cum  să  mă  apropriu  de  acest 
izvor  de  tămăduire,  ca  să  scot  apa  vie  a  cărei  putere  vindecă¬ 
toare  să  o  simt  lucrând  în  mine?  Să  ascultăm  evanghelia. 

înainte  de  toate  este  de  lipsă  zel,  căci  numai  celce  întâi 
se  cobora  în  scăldătoare,  celce  apucă  înaintea  altora,  se  făcea 
sănătos.  Acest  zel  să-l  trezească  în  mine  mărimea  harului 
dumnezeesc  şi  scurţimea  timpului  ce-mi  este  dat  pentru 
meditaţii  spirituale.  Abiâ  am  câteva  minute  pe  zi  pentru  me¬ 
ditaţii  şi  doară  câteva  zile  pe  an  pentru  exerciţii  spirituale,  căci 
chemările  slujbei  şi  mulţimea  afacerilor  nu-mi  îngăduie  mai 

mult,  deşi  dela  aceste  depinde  binele  meu,  binele  altora,  încre- 
dinţaţi  grijei  mele. 

Tocmai  pentrucă  numai  cel  dintâi,  care  se  pogorâ  în  Iacul 
tulburat  de  înger,  putea  nădăjdui  însănătoşare,  toţi  bolnavii  erau 
în  aşteptare  încordată,  numai  ochi  şi  ureche,  ca  să  prindă  acel 
moment  fericit;  erau  deci  cu  atenţiune.  întocmai  pretind 
meditaţiile  şi  exerciţiile  spirituale  atenţiune  încordată  şi  reculegere 
deplină.  Atenţiune,  pentrucă  vorbeşte  Dumnezeu  şi  reculegere, 
pentrucă  să  auzim  glasul  Lui. 

Bolnavul  care  vrea  să  se  facă  sănătos  trebuiâ  să  se  po¬ 
goare  în  lac.  Aşa  trebuie  să  ne  coborâm  şi  noi,  să  ne  adâncim 
în  meditaţie.  Cu  cât  ne  aprofundam,  cu  cât  ne  pătrundem  mai 
mult  de  adevărurile,  de  cari  ne  preocupăm,  ne  luminăm  şi  ne 
încălzim  de  ele,  cu  atât  mai  binefăcătoare  va  fi  influinţa  lor 
asupra  noastră,  readucându-ne  sănătatea.  Trebuie  să  ne  coborâm 
în  noi  înşine,  în  îndatoririle  noastre,  în  chemarea  noastră,  în 
întreagă  atitudinea  vieţii  noastre,  pentrucă,  în  lumina  meditaţiei 
să  revenim  asupra  a  tot  ce  e  stricăcios  şi  bolnav  şi  să  îndreptăm 
răul.  Să  nu  te  mulţămeşti  cu  cât  auzi:  numai  celce  se  pogorâ 
în  adânc ...  se  tămăduiâ. 

Dar  puterea  de  vindecare  a  apei  din  lac  nu  veniâ  dela 
sine,  ci  prin  lucrarea  îngerului:  îngerul  Domnului  la  vreme  se 
pogorâ  în  scăldâtoare...  Meditaţia  şi  exerciţiile  spirituale  îmbie 
numai  apa  —  eficacitatea,  lucrarea  ei,  asupra  sufletului  vine  din 
darul  lui  Dumnezeu,  Acest  har  a  lui  Dumnezeu  trebuie  să-l 
coborâm  asupra  noastră  prin  rugăciune  fierbinte,  prin  devo¬ 
tament  şi  supunere  la  voinţa  lui  Dumnezeu:  «Doamne  ce 
voieşti  să  fac?»,  —  prin  respectarea  liniştei  depline  şi  a  tăcerii 
adânci,  cari  sunt  de  o  deosebită  importanţă  pentru  meditaţiile 
şi  exerciţiile  religioase. 

Dacă  ne  facem  părtaşi  acestui  har  alui  Dumnezeu,  putem 
nădăjdui  să  ni  se  zică  şi  nouă,  iată  te-ai  făcut  sănătos,  de  acum 
să  nu  mai  greşeşti.  Orbirea  sufletească  va  pieri  în  faţa  luminei 
binefăcătoare,  puterea  de  înviorare  ne  va  vindecă  de  ologie, 
zelul  va  risipi  lâncezirea  şi  o  nouă  vieaţă  sănătoasă,  va  înflori 
în  sufletul  nostru.  Doamne  dăne-o  nouă  astăzi. 

După  H.  Hurter.  Preot.  P.  Moruşca. 

VIEAŢA  BISERICEASCĂ. 


PROBLEME  ACTUALE. 

Alcoolismul  în  toate  vremile  a  fost  o  primejdie  pe  capul 
oamenilor.  Pe  urma  răsboiului  a  prins  în  mrejile  sale  pe  mulţi 
din  ceice  nu  iau  cunoscut  ispitele  până  acî.  Iernile  de  cam¬ 
panie  cu  frigul  lor,  vieaţa  desordonată  dela  front  şi  nervii  agitaţi 
la  extrem  le-a  slăbit  puterea  morală  de  rezistenţă.  Alături  de 
patimi  vechi,  dedările  din  răsboiu  s’au  împământenit  repede  şi 
acasă,  atrăgând  în  vâltoare  şi  femei  şi  copii. 

E  trist  şi  îngrijitor  aspectul  oraşelor,  cu  cafenele  populate 
de  dame,  cari  beau  şi  fumează  dela  matroane  venerabile  până 
la  copile  de  16  ani,  cu  numărul  mare  al  bodegilor  necunoscute 
la  noi  până  acum,  cu  chefurile  tineretului  lipsit  de  orice  alte 
preocupări  mai  de  seamă;  —  dar  neasemănat  mai  îngrijitoare 
este  opera  destructivă  a  alcoolismului  la  sate.  Răul  aici  a  fost 
mai  mare  şi  înainte  de  răsboiu,  iar  acum  ameninţă  cu  dezastru. 
Sentimentul  religios  a  scăzut,  frica  de  Dumnezeu,  care  ţinea 
cumpăna  morală  a  ţăranului  s’a  întunecat  prin  mulţimea  dedă¬ 
rilor  rele,  dar  peste  toate  se  ridică  cu  greutate  strivitoare  de 
orice  pornire  bună  patima  de  a  bea. 

Biserica  a  înţeles  primejdia  ce  se  pune  de-a  curmezişul 
încercărilor  de  refacere  a  vieţii  morale  zdruncinate  pe  urma 
răsboiului.  Pe  lângă  opera  de  propoveduire,  pe  care  o  săvâr¬ 
şeşte  în  mijlocul  mulţimii  prin  slujitorii  săi,  a  chemat  intr’ajutor 
şi  sprijinul  puterii  statului. 

Consistorul  dela  Sibiiu,  intervenind  la  Ministerul  cultelor, 
a  arătat  greşala  enormă,  pe  care  a  făcut-o-  statul  dând  drept 
producenţilor  să  prefacă  în  alcool  bogata  producţie  de  poame, 
ce  s’ar  fi  putut  valoră  şi  altfel.  Totodată  a  cerut  ministrului  de 
interne  să' ia  dispoziţii  energice  pentru  respectai  ea  legii  în  ce 
priveşte  închiderea  crâşmelor  pe  timpul  serviciului  divin  din 
Dumineci  şi  sărbători  până  la  ora  12  din  zi.  Şi  întrucât  numai  se 
poate,  să  se  ordoneze  închiderea  astorfel  de  localuri  pe  întreaga 
zi  de  sărbătoare. 

Ministerul  a  răspuns  însă  că  închiderea  pe  întreaga  durată 
a  zilei  este  de  atribuţia  unei  legi,  care  de  altfel  este  depusă  la 
senat.  Şi  până  va  dispune  legea  cu  putere  de  drept,  stă  în 
puterea  judeţelor  să  aducă  hotărâri  în  cuprinsul  lor.  Aşa  judeţele 
Sibiiu  şi  Făgăraş  au  decis  de  mai  nainte  închiderea  crâşmelor 
la  sate,  ziua  întreagă  in  Dumineci  şi  sărbători,  şi  hotărârile  lor 
au  fost  aprobate  de  ministerul  de  interne,  La  fel  au  fost  invitate 
să  ia  măsuri  judeţele  Timişoara  şi  Lugoj,  Arad  şi  Braşov,  pe 
cum  şi  cele  de  sub  administraţia  Direcţiunii  generale  dela  Cluj. 

Părinţii  protopopi  şi  fraţii  preoţi,  membrii  în  corporaţiile  jude¬ 
ţene,  să  nu  lase  nici  un  prilej,  în  care  să  nu  stăruie  până  când 
se  vor  luă  aceleaşi  măsuri  şi  în  judeţul  lor  şi  pe  urmă  să  supra¬ 
vegheze  executarea  lor  strictă.  Organele  dela  conducerea  sta¬ 
tului  vor  da  sancţiunea  fără  întârziere,  pentrucă  nu  se  poate  om, 
care  să  nu  vadă  clar,  câtă  sănătate,  bogăţie,  trezvie  şi  putere  de 
muncă  se  chiverniseşte  în  folosul  binelui  de  obşte  prin  redu¬ 
cerea  întrebuinţării  alcoolului,  care  îşi  face  ravagiile  printre 
victimele  sale  tocmai  în  zilele  de  sărbătoare,  când  lumea  are 
mai  mult  timp  de  crâşmă. 

O  frumoasă  acţiune  a  pornit  în  direcţia  aceasta  dl  prefect 
Dr.  Meteş  dela  Cluj,  pe  care  îl  dăm  cu  drag  exemplu  de  urmat 
pentru  toţi  câţi  au  în  sufletul  lor  milă  şi  dragoste  de  popor. 

A  redactat  o  ordonanţă  în  înţelesul  căreia  «consumul  al¬ 
coolului  în  oraşul  Cluj  va  fi  oprit  în  zilele  de  serbători  şi  Du¬ 
mineci  din  ajun  la  ora  6  seara,  până  a  treia  zi  la  ora  6  dimi¬ 
neaţa,  adecă  dela  ora  6  Sâmbătă  seara  până  Luni  dimineaţa  la 
ora  6.  In  acest  timp  cârciumele  propriu  zise  vor  fi  complect 
închise.  Restaurantele  nu  vor  servi  rachiuri  şi  alte  beuturi 
alcoolice  sub  orice  formă.  Cafenelele  deasemenea  nu  vor  servi 
beuturi  alcoolice. 

Copii  până  la  15  ani  vor  fi  opriţi  se' frecventeze  cârciu- 
mele  şi  cafenelele,  iar  patronii  sunt  datori  să  nu  le  servească 
beuturi  alcoolice. 

Deasemenea  patronii  tuturor  localurilor  unde  se  consumă 
beuturi  alcoolice,  sunt  datori  să  nu  mai  servească  băuturi  acelor 
clienţi  cari  dau  semne  de  turmentare. 

Măsura  aceasta  se  întemeiază  pe  experienţe  şi  rezultate 
hotărâtoare  obţinute  cu  asemenea  măsuri  la  sate,  unde  opre¬ 
liştea  şi-a  făcut  efectul  binefăcător.  Se  dovedeşte  cu  date  sta¬ 
tistice  că,  decând  consumul  alcoolului  a  fost  oprit,  a  scăzut 
simţitor  numărul  crimelor  şi  s'a  înviorat  vieaţa  sufletească  a  mul¬ 
ţimii.  Sătenii  au  fost  îndrumaţi  spre  biserică  în  timpul  servi¬ 
ciului  divin  ca  să  asculte  cuvântul  de  îndreptare  a  vieţii  sufle¬ 
teşti.  Iar  în  cursul  zilei  s’au  întrodus  aproape  pretutindenea 
şezătorile  culturale,  cu  dansuri  naţionale  şi  teatru,  mai  ales 
teatrul  fiind  foarte  gustat. 

Şi  în  Cluj  măsura  de  oprelişte  a  alcoolului  este  însoţită 
şi  de  una  de  ordin  cultural,  nu  mai  puţin  importantă.  Se  or¬ 
ganizează,  pe  cvartire,  şezători  culturale  la  cari  cetăţenii  se 
poată  petrece  câteva  ore  de  Înălţare  sufletească.  Rămâne  în 
sarcina  oamenilor  cu  înţelegere  ca  să  dea  mână  de  ajutor 
la  înfăptuirea  gândurilor  bune,  iar  de  altă  parte  publicul  înţe¬ 
legător  să  nu  lase,  ca  să  răsbească  agitaţia  de  împotrivire  a 

patronilor  de  localuri  publice,  cari  îşi  văd  primejduite  interesele 
comerciale. 

O  acţiune  concentrică,  pornită  din  toate  unghiurile  ţării, 
se  impune.  Trebue  să  se  pună  stavilă  unei  primejdii  ce  ame¬ 
ninţă  moralul,  sănătatea  şi  bunăstarea  poporului.  Dusă  la  bun 
sfârşit  ea  constitue  o  putere  de  refacere  a  economiei  naţionale, 
de  înălţare  a  sufletului  românesc  şi  de  Îndrumare  culturală. 

Credincioşi  tradiţiilor  frumoase  din  trecut,  fraţii  preoţi  sunt 
datori  a  se  pune  în  frunte  cu  cuvântul  şi  cu  fapta.  Răul  nu 
se  poate  înlătură  decât  substituindu-1  cu  ceva  bun.  lată  un  nou 
indemn  ca  să  osteniţi  cu  vreme  şi  fără  vreme  pentru  înfiinţarea 
casei  culturale  în  fiecare  sat,  să  chîemaţi  lumea,  în  după  amiaza 
fiecărei  sărbători,  Ia  o  conferinţă  religioasă,  la  o  producţiune 
declamatorică-corală  susţinută  de  şcolari,  ori  de  societatea  tine- 
rimei,  la  o  producţiune  teatrală,  sau  Ia  orice  altă  distracţie  de 
înălţare  şi  înnobilare  a  sufletelor  şi  de  progres  cultural. 

Pr.  P.  M. 


MIŞCAREA  LITERARĂ. 


„Istoria  predicel  la  Români"  de  diaconul  Dr.  Gheorghe 
Comşa.  Bucureşti  1921.  O  carte  tocmai  binevenită  pentru  zilele 
noastre.  Ea  tratează  o  actualitate:  ne  pogoară  în  începuturile 
predicei  noastre  şi  ne  duce  înainte  prin  veacuri  căutând  pe  tot 
locul  glasul  şi  răsunetul  amvonului.  Această  cercetare  istorică 
ne  este  nouă  preoţilor  de  tot  interesul.  Mai  mult  decât  atât:  în 
această  expunere  istorică  am  aflat  îndemnuri  surprinzătoare 
pentru  noi  şi  cerinţele  vremurilor  noastre. 

«La  anul  Domnului  1581  aveam  predici  regulate,  cari  în¬ 
demnau  la  pocăinţă  şi  mustrau  pe  farisei»  (pag.  19).  Preoţimea 
din  veacul  al  16-lea  cerea  predici  şi  dacă  nu  puteă  aveâ  destule, 
le  decopiâ  pe  cele  avute,  le  scria  cu  mâna,  le  răspândea  mai 
departe:  «o  dovadă  că  mai  multă  râvnă  aveau  cei  vechi  de  a 
compune  sau  copia  predici  decât  poate  mulţi  preoţi  de  azi» 
(pag.  21). 

Mai  mult  chiar:  «La  anul  1600  predicau  preoţi  cu  pregâ 
tire>,  cu  însemnări,  cu  predici  scrise  şi  studiate  (pag.  22  şi  84). 

Istoria  predicei  ne  arată  apoi  încă  un  mare  adevăr  şi  o 
mare  poruncă  pentru  vremurile  noastre: 

«Statornicia  în  credinţă  —  ortodoxia  —  a  fost  apărată  prin 
predici»  {pag.  17)  şi  cuvântul  viu.  De  multe  ori  această  apă¬ 
rare,  acest  cuvânt  l’au  vestit  oameni  nu  din  cei  mai  învăţaţi, 
dar  fanatici  în  credinţa  lor.  Iată  deci  istoria  ne  dă  şi  ne  arată 
armele  cele  bune  împotriva  primejdiei  sectarismului. 

[n  special  nouă  Ardelenilor  această  carte  ne  arată  că  avem 
înapoia  noastră  o  bogată  tradiţie,  un  amvon  ce  a  răsunat  ne¬ 
încetat  în  curgerea  veacurilor.  Cu  apariţia  acestei  cărţi  avem 
mai  mult  ca  un  îndemn  pentru  a  sui  amvonul.  Nu  numai  Isus. 
scripturile,  canoanele  şi  vremurile  de  azi,  ci  şi  trecutul  ar  strigă 
după  tăcerea  noastră  în  biserică. 

Sunt  foarte  interesante  apoi  fazele  prin  cari  a  trecut  şi  s’a 
desvoltat  predica  şi  mai  ales  este  de  tot  interesul  şi  plăcerea 
a  află  rolul  ce  Fa  avut  cazaniile  In  biserica  noastră. 

«intre  Ardea!  şi  Ţara  Românească  au  existat  raporturi  de 
unitate  sufletească  prin  chiar  răspândirea  cuvântului  dzeesc»  p.  59. 

«Românii  de  pretutindenea  cetiau  şi  ascultau  aceleaşi  ca¬ 
zanii»  p.  59. 

Se  pare  că  mai  multă  ispravă  făceau  cu  «unificarea»  ca¬ 
zaniile  cele  vechi  şkbătrâne  decât  «constituantele»  cele  nouă 
şi  moderne.  Dar  această  carte  are  şi  alte  foloase  pentru  preoţi. 
Autorul  a  reazumat  aproape  toate  conţinuturile  predicelor  aşa 
că  preotului  i  se  dă  prilej  a  alege  material  de  predici»  (p.  17). 
Un  alt  folos  mare  e  apoi  acela  de  a  da  o  orientare  preoţilor 
în  cunoaşterea  şi  alegerea  cărţilor  de  predici.  Autorul  are  la 
sfârşit  şi  unele  propuneri  practice:  o  revistă  pentru  predici 
bune,  începerea  din  partea  bisericii  a  unor  acţiuni  spirituale, 
sociale,  precum  şi  retipărirea  cu  litere  latine  a  o  seamă  de  pre¬ 
dici  vechi  şi  bune. 

De  sine  înţeles  cartea  îşi  are  şi  unele  scăderi.  E  prea 
săracă  în  caracterizări  şi  din  cele  câte  sunt,  unele  nu  sunt  destul 
de  bine  prinse.  Lipseşte  apoi  o  vedere  generală  şi  sistemizată 
după  avânturile,  înflorirea,  stagnarea  sau  alte  împrejurări  în 
cari  s’a  desvoltat  predica.  Lipsesc  din  ea  orizonturile  unui  istoric 
de  meserie.  Fac  rea  impresie  şi  predicele  model  anexate  la 
sfârşit.  O  predică-model  putea  fi  scoasă  din  vechimea  istoriei, 
dar  nu  e  în  căderea  şi  competinţa  noastră  a  tinerilor  a  o  da 
ca  încheere  Ia  o  istorie  a  predicei. 

Dar  neajunsurile  sunt  de  scuzat.  însuşi  autorul  Ie-a  pre¬ 
venit  când  in  Introducere  spune  că  «n’are  pretenţie  de  istorio¬ 
graf».  Şi  totuşi  autorul  a  făcut  muncă  de  istoriograf. 

El  a  deschis  o  potecă  istorică  nouă  şi  neumblată.  Dacă 
însă  această  potecă  nu  e  destul  de  curăţită  şi  săpa*ă,  vor  veni 
alţii  să  o  facă  mai  largă  şi  să  o  sape  mai  adânc.  Harnicul  dia¬ 
con  şi-a  făcut  datoria  deplin.  Laudă  lui.  Mai  mult:  îndemn  şi 
pildă  să  fie  tuturor  felul  cum  şi-a  înţeles  şi  îşi  înţelege 'rostul 
vieţii  în  oraşele  mari  prin  cari  a  umblat.  Deschizând  uşile  bi¬ 
bliotecilor  şi  a  muncii  —  nu  a  cafenelelor  —  ne-a  dat  o  grăi¬ 
toare  dovadă  cum  ştie  a  sluji  lui  Hristos  ori  unde  s’ar  află. 

Pr.  I,  Trifa . 

Anteproiect  de  constituţie  pentru  statul  român  întregit, 
cu  o  scurtă,  expun  ere  de  motive,  de  Romul  Boila,  Cluj  1921, 
Tipografia  naţională  pp.  60.  Preţul  Lei  10. 

Titlul  spune  cuprinsul  broşurii.  Din  părerile  dlui  Boila 
pe  noi  ne  interesează  deocamdată  partea  referitoare  la  biserici, 
cuprinsă  în  art.  31  şi  în  motivarea  acestui  articol  dela  pag.  44 — 5. 
Articolul  prevede  deplina  libertate  a  conştiinţei  ca  şi  libertatea 
cultelor,  întrucât  exerciţiul  lor  nu  este  incompatibil  cu  ordinea 
publică  şi  cu  bunele  moravuri.  Biserica  ortodoxă  dominantă 
în  statul  român,  se  tratează  însă  ca  o  simplă  «confesiune» 
ca  şi  cea  mohametanâ,  unitară  sau  izraelită.  Atât  doară,  că 
este  înşirată  la  locul  întâi,  înainte  de  cea  «greco-unită». 

Consecvent  acestui  punct  de  vedere  autorul  susţine  apoi 
că  celebrarea  serviciului  divin  la  solemnităţi  naţionale  şi  poli¬ 
tice,  în  mod  oficial,  se  va  face  «sau  in  biserica  gr.-ortodoxă 
sau  în  biserica  gr.-unită».  Şi  în  sfârşit  privitor  la  concursul 
statului  pentru  întreţinerea  bisericilor  cetăţenilor  români,  de 
orice  rit,  se  dă  cheia:  proporţia  numerică  a  credincioşilor. 

Trebue  să  fi  un  greco-catolic  ca  dl  Boila,  ca  să  poţi  ju¬ 
decă  la  fel  cu  autorul  anteproiectului,  că  biserica  ortodoxă  este 
o  confesiune,  ca  şi  oricare  alta,  şi  să  o  tratezi  egal,  cu  sau - 
sau,  biserica  alor  13  milioane  de  credincioşi,  susţinători  de  stat, 
cu  biserica  celor  vre-un  milion  şi  ceva  de  români,  de  confe¬ 
siunea  gr.-catolică. 

Majoritatea  covârşitoare  a  cetăţenilor  ortodoxi  prin  repre¬ 
zentanţii  lor  în  corpurile  legiuitoare,  vor  şti  să  menţină  însă 
situaţia  bisericei  ortodoxe  române,  ca  biserică  dominantă  în 
statul  român,  faţă  cu  celelalte  culte  străine  între  cari  şi  cea 
gr.-catolică.  Dacă  fraţii  uniţi  ţin  să  fie  în  rând  cu  fraţii  de  un 
sânge  şi  nu  cu  «fraţii  de  o  credinţă»,  vor  trage  singuri  con¬ 
cluziile  fireşti.  Şi  pentru  a  Ie  ajută,  ar  fi  nimerită  poate  chiar 
o  invitare  oficială  din  partea  bisericei  ortodoxe  cătră  fraţii  des¬ 
părţiţi  la  1700,  ca  să  facă  «restitutio  in  integram».  Iar  dacă  nici 
această  acţiune  creştinească  n’ar  găsi  răsunet  şi  fratele  ar  ră¬ 
mânea  acelaş  şi  dupăce  a  fost  spus  bisericei.  cuvintele  sfintei 
Scripturi  ne  îndreptează  cum  să-l  socotim. 

In  ce  priveşte  împărtăşirea  tuturor  confesiunilor  din  bu¬ 
getul  statului  «după  proporţia  numerică  a  credincioşilor»  jude¬ 
cata  autorului  nu  este  mai  puţin  preocupată.  Toate  confesiunile 
străine  din  România  întregită  vin  din  trecut  cu  toate  preroga¬ 
tivele  şi  favorurile  cu  cari  le-a  îmbrăcat  stăpânirile  din  trecut. 
Averile  uneori  fabuloase,  pe  cari  le  au  unele  biserici,  cu  un  număr 
de  credincioşi  de  altfel  disparent,  nu  pot  fi  trecute  cu  vederea. 
Pe  lângă  numărul  sufletelor,  deci,  se  va  ţineâ  seamă  şi  de  averi, 
şi  de  venitele  de  tot  felul,  pe  cari  le  pot  avea  aceste  confesiuni, 

cari  nu  «toate  contribue  prin  munca  lor  sufletească  în  mod 
esenţial  la  educaţia  cetăţenească  şi  la  cultivarea  virtuţilor  cetă¬ 
ţeneşti»  —  cum  scrie  dl  Boila,  cu  toate  dovezile  contrare,  ce 
ies  ici  colea  la  suprafaţă.  Nici  chiar  confesiunea  greco-catolică 
nu-şi  poate  revendică  un  drept  egal  cu  biserica  ortodoxă,  atâta 
vreme,  cât  nu  se  indentifică  pe  deplin  cu  statul  român,  peste 
hotarele  căruia  caută  sprijin,  în  revindicările  sate,  la  factori 
străini.  Şi  aceasta  nu  se  poate  trece  cu  vederea  nici  la  alcă¬ 
tuirea  unui  proiect  de  constituţie  a  noului  stat  întregit. 

* 

Biblioteca  poporală  religioasă,  editată  în  Suceava  de 
preotul  Aurelian  Tăutul,  cuprinde  până  acum  vieţile  sfinţilor, 
cari  în  biserica  ortodoxă  îşi  au  prasnicile  lor  de  pomenire  săr¬ 
bătorească.  La  unele  se  dă  şi  acatistul  sfinţilor,  iar  «Minunile 
Domnului  nostru  Isus  Hristos»  sunt  însoţite  de  15  iconiţe.  Au 
apărut  până  acum  11  broşuri  de  câte  ,40 — 110  pagini,  format 
mic.  Cărticelele  sunt  o  bună  lectură  pentru  popor  şi  atragem 
atenţiunea  fraţilor  preoţi  să  nu  le  peardă  din  vedere  la  for¬ 
marea  bibliotecilor  parohiale  şi  să  folosească  tot  prilejul  de  a 
le  răspândi  pe  la  casele  oamenilor  ca  un  mijloc  de  propagandă 
religioasă  şi  ca  o  contrabalansare  a  tipăriturilor  rele,  ce  se  răs¬ 
pândesc  prin  colportagiul  de  prin  târguri. 

Se  pot  comandă  dela  Librăria  Soc.  «Şcoala  Română»  din 
Suceava  (Bucovina),  precum  şi  prin  Librăria  arhidiecezanâ, 

* 

Almanahul  orfanilor  din  răsboiu  pe  anul  1922.  Preţul 
Lei  20- — . 

In  scopul  de  a  cunoaşte  în  cercuri  cât  mai  largi  lucrările 
de  până  acum  şi  necesităţile  din  viitor  pentru  asistenţa  orfa¬ 
nilor,  precum  şi  pentru  aşi  spori  fondurile,  societatea  «Ocro¬ 
tirea  orfanilor  din  răsboiu»  publică  acest  almanah,  executat  în 
condiţii  superioare. 

Pe  lângă  partea  calendaristică,  cuprinde  istoricul  înfiinţării, 
organizării  şi  rezultatelor  de  asistenţă  a  societăţii,  darea  de 
seamă  asupra  activităţii  sale  în  general,  cărora  li-se  adaugă  şi 
o  bogată  parte  de  literatură  şi  articole  de  propagandă,  ieşite 
din  condeiul  unor  oameni  cu  nume.  In  sfârşit  se  dau  statistici 
şt  multe  fotografii  ale  orfelinatelor,  cu  copiii  întreţinuţi. 

Almanahul  se  vinde  în  folosul  orfanilor,  un  motiv  care 
va  determină  pe  tot  sufletul  de  creştin  cu  înţelegere  să  şi-l 
cumpere.  Cu  atât  mai  mult  îl  recomandăm  preoţim»  noastre. 
Se  află  la  librării,  la  filiale  şi  la  centrala  societăţii. 

* 


336 


Comisiunea  monumentelor  istorice,  secţiunea  pentru 
Transilvania,  tipăreşte  întâia  publicaţie  a  sa,  scrisă  de  dl  /.  Mar¬ 
ţian,  membru  a!  acelei  comisiuni,  despre:  « Urme  din  războaele 
Romanilor  cu  Dacii»,  studiu  arheologic  cu  39  schiţe  şi  desem- 
nuri.  Cluj  192!,  pp.  54.  Preţul? 

* 

„Legea  Românească"  este  organul  oficial  de  publicitate 
al  eparhiei  ortodoxe-române  a  Orăzii  mari.  Apare  Dumineca, 
pe  lângă  abonamentul  anual  de  80  Lei. 

Reînviată  vechea  episcopie  a  Bihorului,  sub  păstorirea  în¬ 
ţeleaptă  a  inimosului  luptător  de  altă  dată,  P.  Sf.  Sa  Părintele 
episcop  Roman  Cîorogariu,  dragostea  lui  de  scrisul  românesc 
şi  creştinesc,  propovăduit  prin  gazetă  în  trecut,  trebuia  să  se 
manifeste  în  curând.  Aşa  porneşte  «Legea  Românească»,  «des- 
chizându-şi  paginile  cultului  religiosităţii  şi  patriotismului,  cari 
una  sunt  în  concepţia  românească». 

îndreptătorul  revistei  este  părintele  asesor  cons.  Dr.  Aurel 
Magier,  ajutat  până  acum  îndeosebi  de  Dr.  I.  Muntean  prof. 
de  religie  şi  protopopul  A!ex.  Muntean.  Scrisul  lor  face  măr¬ 
turie  de  o  înţelegere  superioară  pentru  nevoile  bisericii  şi  a 
clerului.  Pe  lângă  cuvântul  de  binecuvântare  arhierească  din 
primul  număr,  se  lămureşte  rostul  revistei,  se  dau  îndemnuri 
pentru  o  grupare  în  jurul  ei.  Se  discută  apoi  cu  îndemânare 
probleme  actuale  în  diferite  articole.  In  afară  de  partea  ei  oficială 
revista  nu  are  numai  un  caracter  local,  ci  se  poate  cetî  cu  folos 
ori  unde.  îndemnăm  preoţimea  mai  cu  dare  de  mână  din  alte 
eparhii,  să  o  aboneze,  pentru  a  vedeâ  şi  a  ajută  silinţele  no¬ 
bile  din  eparhia  Orăzii  şi  a  încheia  astfel  tot  mai  mult  comu¬ 
nitatea  sufletească,  atât  de  necesară  lucrului  nostru  de  păstorire 
a  sufletelor. 

* 

„Adevărul  creştin*,  foaie  creştină  de  zidire  sufletească, 
iese  de  două  ori  pe  lună,  —  abonamentul  20  Lei  pe  an.  Re¬ 
dacţia  si  administraţia :  D.  Cornilescu,  Bucureşti,  str.  Bursei  Nr.  1. 

Muncitorul  harnic,  care  este  părintele  D.  Cornilescu, 
după^e  a  terminat  de  curând  o  nouă  traducere  a  sfintei  Scrip¬ 
turi  întregi,  vine  în  ajutorul  sufletelor  de  crfeştini  cu  o  revistă 
de  propagandă  religioasă:  «Adevărul  creştin».  Felul  de  a  scrie 
şi  formatul  revistei,  mic  cu  4  foi,  este  acela  al  tipăriturilor 
volante,  de  cari  se  servesc  propagandiştii  apuseni.  Dorim  din 
toată  inima,  ca  silinţele  părintelui  Cornilescu,  să  fie  o  nouă  con¬ 
tribuţie  la  munca  mare  de  renaştere  sufletească,  pornită  de  orto¬ 
doxismul  nostru  românesc. 

• 

In  „Gazeta  Transilvaniei"  părintele  /.  Podea  fost  pro¬ 
topop  în  America,  în  legătură  cu  unificarea  bisericească,  a  în¬ 
ceput  să  răspândească  şi  acasă  aceleaşi  păreri  de  critică  şi 
de  nemulţumire  cu  tot  ce  există  în  biserica  ortodoxă,  pe  cari 
le  propoveduiâ  în  America  prin  revista  «Sămănătorul»  şi  prin 
Călindarul,  pe  care  îl  scotea.  Influenţa  sectarismului  american 
par’că  îl  urmăreşte  pas  de  pas.  Critici  o  stare  de  lucruri  ne- 
mulţămitoare,  când  eşti  în  stare  să  propui  şi  mijloacele  de  în¬ 
dreptare.  Un  rău  se  înlătură  numai  substituindu-1  cu  ceva  bun. 
Iar  iaturea  aceasta  constructivă  nu  o  găsesc  în  scrisul  părintelui 
Podea.  Mî-se  pare  că  nu  ţine  seamă  de  psichologia  poporului 
nostru  şi  uită  că  stările  de  acasă  nu  se  potrivesc  cu  cele  din  America. 
Frământările  religioase  şi  sociale  de  acolo  I’au  covârşit  cu  totul, 
ca  şi  pe  mulţi  români,  plecaţi  deacasă  prea  puţin  pregătiţi 
pentru*vâltoarea  vieţii  din  lumea  mare. 

* 

In  „Dacia",  subtitlul  «Chemarea  preoţimii>,  părintele  Şt. 
Paraschiv,  arată  motivele  scăderii  sentimentului  relig’os  şi  a 
moralului  public.  Multiplele  cerinţe  ale  poporului  a  ridicat  la 
conducere  uneori  oameni  nepregătiţi  şi  incapabili  de  a  răspunde 
acestor  cerinţe.  Laturea  materială  a  vieţii  a  încătuşat  sufletele 
in  aşâ  măsură  încât  a  alterat  cu  totul  mentalitatea  mulţimii, 
chiar  în  ce  priveşte  legile  şi  orânduelile  ţării.  Libertatea  nu  se 
mai  înţelege  în  spiritul  evangheliei  lui  Hristos,  ci  în  sens 
anarhic;  conştiinţa  de  creştin  şi  cetăţean  s’a  atrofiat  în  aşă 
măsură,  încât  imoralitatea  şi  criminalitatea  bântue  la  largul,  cum 
dovedeşte  presa  zilnică, 

O  altă  lăture  nu  mai  puţin  îngrijitoare  pentru  moralul 
public,  este  minarea  pe  care  ne-o  fac  străinii  prin  tot  felul  de 
secte  eretice,  atentate  criminale,  comploturi  ordinare  şi  tot  lanţul 
nesfârşit  de  fărădelegi,  pe  cari  le  provoacă,  în  mijlocul  frămân¬ 
tărilor,  prin  care  trece  vieaţa  de  consolidare  a  românismului 
în  noua  situaţie  politică,  socială,  economică. 

La  urmă  scoate  Ia  iveală  lovitura  ce  se  dă  religiosităţii 
poporului  dela  ţară  prin  iarmarocete,  ce  se  ţin  în  zile  de  Du¬ 
mineci  şi  sărbători  şi  chiamă  preoţimea  să  intervină  la  condu¬ 
cătorii  statului,  ca  să  oprească  răul,  care  subtrage  poporul  dela 
biserică  şi  dela  ascultarea  cuvântului  dumnezeesc. 

CRONICA  B1SERICEASCÂ-CULTURALĂ. 


Sesiunea  de  toamnă  a  Sfântului  Sinod  s’a  deschis  ia 
10  Noemvrie  a.  c.  în  localul  dela  biserica  Antim,  prezidată  de 
I.  P.  Sf.  Sa  Mitropolitul  primat. 

Problema  cea  mare,  care  a  preocupat  şedinţele  Sf.  Sinod 
a  fost  unificarea  administrativă  a  bisericei  ortodoxe.  După  des- 
bateri  pătrunse  de  largă  îngăduinţă  şi  înţelegere  pentru  in¬ 
stituţia,  al  cărei  viitor  se  aşeză  pe  baze  trainice,  s’a  ajuns  la 
un  acord,  şi  pe  baza  lui  s’a  întocmit  şi  un  proiect  de  întregire 
a  proiectului  de  statut  organic,  elaborat  de  comisia  de  15,  es- 
misă  de  «constituanta  bisericească».  Puncte  de  controversă 
au  rămas  chestiunea  alegerii  chiriarhilor  şi  menţinerea  congre¬ 
sului  mitropolitan  şi  după  inactivarea  congresului  central. 

Practicele  deosebite  din  trecut  într’o  provincie  sau  alta, 
nu  tulbură  însă  unitatea  bisericei, 

Sf,  Sinod  a  desbătut  apoi  chestiunea  bisericei  de  încoronare 
dela  Alba-Iulia,  dând  această  soluţie:  Actul  încoronării  aparţine 
competinţei  Sf.  Sinod  în  frunte  cu  1.  P.  Sf.  S.  Mitropolitul  pri¬ 
mat,  ca  preşedinte,  iar  biserica  însăşi  stă  sub  jurisdicţia  cano¬ 
nică  a  chiriarhului,  pe  a  cărui  teritoriu  se  află.  Se  ştie  că  în 
congresul  nostru  din  acest  an  oraşul  Alba-Iulia,  ca  reşedinţă 
a  vechei  noastre  mitropolii,  a  fost  trecut  dela  eparhia  Clujului 
la  arhidieceză,  care  s’a  numit  apoi  «arhidieceza  de  Alba-Iulia 
şi  Sibiiu». 

S’a  recunoscut  necesitatea  de  a  se  înfiinţa  încă  două  epis¬ 
copii,  la  Timişoara  şi  la  Constanţa.  Aceasta  din  urmă  va  avea 
sub  jurisdicţia  sa  patru  judeţe  din  Dobrogea  şi  Cadrilater, 
atârnătoare  până  acum  de  episcopia  Dunării  de  jos. 

S’a  raportat  sf.  Sinod  şi  asupra  demersurilor  în  vederea 
întrunirii  unui  sinod  ecumenic  al  bisericilor  ortodoxe,  la  care 
au  aderat  şi  patriarhii  din  Constantinopol,  Antiohia,  Ierusalim  şi 
Alexandria,  anunţând  că  vor  trimite  reprezentanţi,  pentru  a  se 
discută  chestiunile  religioase  şi  bisericeşti  de  interes  general, 
cari  reclamă  o  soluţionare  în  conformitate  cu  cerinţele  vremii. 
Lucrările  pregătitoare  se  vor  face  de  un  congres  al  teologilor 
ortodoxi,  care  s’ar  ţinea  la  Bucureşti. 

După  rezolvirea  chestiunilor  curente  de  mai  puţină  im¬ 
portanţă  şi  aprobarea  unor  cărţi  de  şcoală,  Sf.  Sinod  şi-a  ajurnat 
şedinţele,  până  după  întrunirea  Constituantei,  care  va  pregăti 
statutul  organic  de  unificare  bisericească. 

* 

Congresul  naţional  bisericesc  s’a  întrunit  din  nou  în  12 
Decemvrie,  in  a  X-a  şedinţă  a  sesiunii  din  acest  an,  pentru  a 

discută  tezele  la  care  a  ajuns  Sfântul  Sinod  în  chestiunea  uni¬ 
ficării  administraţiei  bisericeşti. 

In  şedinţa  din  după  amiaza  zilei  următoare  congresul  a 
primit  cu  unanimitate  propunerile  comisiei  speciale  de  unificare. 
Aceste  propuneri  sunt  o  întregire  a  hotărârilor  de  mai  nainte, 
cari  formează  punctul  de  vedere  ardelenesc  în  chestiunea  uni¬ 
ficării,  şi  dau  material  de  orientare  «Constituantei»  pentru  re¬ 
dactarea  definitivă  a  statutului  organic  unitar. 

In  urma  unei  adrese  a  P.  Sf.  episcop  dela  Caransebeş 
congresul  s’a.  mai  ocupat  de  chestiunea  episcopiei  dela  Timi¬ 
şoara,  menţinându-şi  hotărârea  de  reactivare  a  episcopiei,  sub 
a  cărei  jurisdicţie  vor  fi  şi  protopopiatele  Vârşeţului  şi  Buzia- 
şului  reclamate  de  P,  Sf.  Sa. 

După-ce  «arhidieceza  de  Transilvania»  s’a  desfăcut  şi  în 
eparhia  Clujului,  numirea  ei  din  trecut  este  improprie.  Astfel 
congresul  a  adoptat  pe  seama  arhidiecezei  numirea  «de  Alba- 
iulia  şi  Sibiiu». 

Iar  chestiunea  de  a  se  da  P.  Sf.  Sale  Dr.  Ilarion  Puşcariu 
titlul  de  episcop  de  Făgăraş  şi  P.  Sf.  Sale  Filaret  Musta  acela 
de  Vârşeţ,  după  uzul  din  vechiul  regat,  a  fost  trimisă  în  com- 
petinţa  Sinodului  episcopesc. 

Congresul  nu  s’a  încheiat  nici  acum,  ci  şi-a  ajurnat  numai 
şedinţele. 

* 

Congresul  bisericei  ortodoxe  din  Bucovina  a  fost  în 
funcţie  dela  4—25  Octomvrie  a.  c.  După  2  şedinţe  a  lucrat  în 
secţiuni  până  la  18  Octomvrie,  când  s’au  întrunit  de  nou  în 
şedinţă  plenară,  pentru  a  votâ  statutul  organic  al  mitropoliei 
bucovinene,  regulamentul  pentru  administrarea  fondului  bise¬ 
ricesc,  regulamentul  electoral  şi  regulamentul  intern  pentru  lu¬ 
crările  congresului. 

Discuţii  vii  au  provocat  în  sânul  congresului  acceptarea 
proporţiei  de  a/s  mireni  faţă  de  y3  preoţi,  cum  este  şi  în  sta¬ 
tutul  şagunian,  şî  chestiunea  controlului  administrării  fondului 
religionar. 

O  îndrăzneaţă  încercare  a  făcut  senatorul  rutean  Dr.  Eugen 
Kozak,  căutând  să  susţină  dreptul  rutenilor  la  bunurile  bisericei 
ortodoxe  şi  la  demnităţile  acestei  biserici  româneşti,  în  lăuntrul 
căreia  au  pătruns  patronaţi  de  Austria,  i-s’a  dat  însă  răspunsul 
cuvenit  de  viceprezidentul  congresului  Dr,  Eusebiu  Popovici  şi 
mai  ales  de  Dr.  Radu  1.  Sbiera,  care  a  spulberat  toate  neade¬ 
vărurile  debitate  de  străin.  Cuvântarea  lui  s’a  hotărât  să  fie  tipărită, 
pentru  a  se  răspândi  în  popor,  ca  un  mijloc  de  înălţare  a  con¬ 
ştiinţelor. 

Mănăstirea  Neamţului  este  pe  cale  a- şi  reluă  rolul  de 
focar  cultural  al  bisericei  şi  neamului.  La  stăruinţele  învăţatului 
istoric,  profesor  N.  lorga,  s’au  început  pregătirile  pentru  a  pune 
de  nou  în  funcţiune  teascurile  mănăstirei  pentru  tipărirea  de  cărţi, 
icoane  şi  alte  lucruri  de  folos  sufletului  românesc. 

* 

Frământările  în  jurul  scaunului  patriarhal  din  Corn 
stantinopol,  să  nădăjduim,  vor  fi  cele  din  urmă  manifestaţii  ale 
unei  stăpâniri  păgâne,  acum  pe  sfârşite. 

După  moartea  locţiitorului  de  patriarh  Dorotei  al  Brusei, 
mort  în  Martie  a.  c.  la  Londra,  unde  îl  mânase  datoria  de  apă¬ 
rător  al  intereselor  bisericei  sale,  gazetele  aduc  ştirea,  că  marele 
Consiliu  bisericesc  din  Constantinopo!  a  ales  de  patriarh  pe 
Meletie  Metaxakis,  fostul  mitropolit  al  Atenei. 

întrucât  la  alegere  n'au  putut  luă  parte  şi  mitropoliţii  şi 
episcopii  din  ţările  ocupate  de  greci  din  fostul  imperiu  *urcesc, 
alegerea  se  consideră  de  necanonică  şi  după  aceleaşi  gazete 
Sinodul  din  Atena  ar  fi  excomunicat  pe  nou-alesul,  partizan 
politic  a  lui  Venizelos,  şi  nici  guvernul  otoman  nu  vrea  să-l 
recunoască.  Incurcălile  răsboiuiui  dintre  greci  şi  turci  priie- 

juesc  noi  dureri  în  patriarhia  de  Constantinopol. 

* 

P.  Sf.  Episcop  Nifon  al  Dunării  de  jos  cu  ziua  de  1 
Ianuarie  1922  a  renunţat  la  scaunul  său,  după  41  ani  de  acti¬ 
vitate  în  folosul  şcoaiei  şi  al  bisericei.  P.  Sf.  Sa  a  dat  ca  motive 
slăbiciunea  bătrâneţelor  şi  suferinţele  de  pe  urma  atentatului 
dela  senat. 

* 

O  urâtă  polemică  se  poartă  de  fraţii  preoţi  bucovineni 
în  cele  două  gazete  politice  deacolo:  «Dreptatea*  şi  «Glasul 
Bucovinei»,  când  pe  tema  oficiilor  bisericeşti  ocupate  de  unii, 
când  din  pricina  administraţiei  fondului  reiigionar  şi  mai  la  urmă 
pe  chestiunea  înfiinţărji,  ori  reînfiinţării,  unei  societăţi  preoţeşti. 
Polemica,  porneşte  din  veleităţi  politice,  şi  nu  odată  trece  mar¬ 
ginile  dedându  se  la  calomnii  şi  batjocoriri  reciproce,  necru- 
ţându-se  nici  preoţii  din  înalte  oficii  bisericeşti,  nici  profesori 
ai  facultăţii  teologice,  nici  oamenii  cu  un  trecut  respectabil  de 
cinste  şi  de  muncă.  De  aceea  răul  de  acolo  este  un  puternic 
adverlisment  pentru  preoţimea  ţării  întregi,  să  nu  se  înjuge  la 
politica  de  partid,  ca  să  nu  dea  spectacolul  urât  din  Bucovina, 
unde  politicianismul  pare  a  fi  mai  tare  decât  oriunde. 

Nu  poate  preotul  să  trăiască  în  mijlocul  mulţimii  fără  a 
se  ocupa  şi  de  această  lăture  a  vieţii,  care  este  politica.  Dar 
ea  nu  trebue  să  fie  politica  de  partid,  militantă,  ci  preotul  trebue 
să  rămână  în  totdeauna  înafară  de  partide,  deasupra  lor,  făcând 


